SVAKI PETI KREDIT PROBLEM U NAJAVI - Biznis Planet - Izrada biznis planova i investicionih projekata\nSVAKI PETI KREDIT PROBLEM U NAJAVI\nBeograd -- Nivo problematičnih kredita u Srbiji na kraju marta iznosio je 20,1 odsto, prema preliminarnim podacima, objavila je Narodna banka Srbije (NBS).\nKako je rečeno na predstavljanju Izveštaja NBS o inflaciji, nivo problematičnih kredita privrede smanjen je sa februarskih 22,4 na 22,1 odsto, dok je kod stanovništva povećan sa 8,2 odsto u februaru na 8,3 odsto u martu.\nTendencija rasta problematičnih kredita u Srbiji od početka godine nije značajno izražena pošto su na kraju 2011. godine problematični krediti imali udeo od 18,9 odsto, naveli su u NBS.\nViceguverner NBS Bojan Marković kazao je da do pada problematičnih kredita u Srbiji može da dođe nakon oporavka ekonomske aktivnosti i dodao da nivo problematičnih kredita uvek na neki način prati i nivo ekonomske aktivnosti, sa nekoliko meseci docnje.\n"Srbija ima viši nivo problematičnih kredita od drugih zemalja, ali su oni u potpunosti pokrivenih rezervisanjima. Racio rezervisanja problematičnih kredita iznosi 120 odsto, oni su potpuno pokriveni, što nije situacija u drugim zemljama", kazao je on.\nMarković je dodao da je u Srbiji pored ekonomske kriza u toku i pomeranje izvora ekonomskog rasta iz jednih u druge sektore industrije i da je u takvim situacijama nivo problematič nih kredita viši.\nPrema njegovim rečima, činjenica je i da se problematični krediti u Srbiji duže zadržavaju u knjigama banaka zbog nedostatka faktoringa i dugih procedura bankrotstava preduzća, te je bitno da se ne posmatra samo nivo prpoblematičnih kredita već i stepen promene.


Frederik Mondoloni: Francuska nema "crvenu liniju" kad je reč o mogućem sporazumu Srbije i Kosova | Hronika\nPočetna strana > Hronika > Frederik Mondoloni: Francuska nema "crvenu liniju" kad je reč o mogućem sporazumu Srbije i Kosova\nFrederik Mondoloni: Francuska nema "crvenu liniju" kad je reč o mogućem sporazumu Srbije i Kosova\nAmbasador Francuske u Srbiji Frederik Mondoloni izjavio je, gostujući u Novom danu, da bi francuski predsednik Emanuel Makron trebalo da poseti Srbiju u julu ove godine i podseća da je od poslednje posete na tom nivou prošlo 18 godina.\nIstorija diplomatskih odnosa Francuske i Srbije traje 180 godina, a Mondoloni kaže da Francuska danas Srbiju smatra prijateljskom zemljom, saveznicom i glavnim partnerom na Zapadnom Balkanu.\n"Bogata istorija nas obavezuje. Imamo bilateralne odnose koji su odlični u svim oblastima - politici, ekonomiji, kulturi. Što se saradnje tiče želimo da postignemo još više", poručio je Mondoloni.\nOn dodaje da je ekonomska saradnja prioritet i navodi da bilateralna trgovinska razmena iznosi oko milijardu evra, ali nastavlja da raste.\nMondoloni je rekao da Francuska želi jaku Evropu i jaku Srbiju u Evropskoj uniji (EU).\n"Nema sumnje da Francuska podržava integraciju Srbije u EU. Moramo sa obe strane sprovesti reforme istovremeno, da se reformišu EU i Srbija. Srbija je ušla u proces približavanja sa evropskim standardima i ljudima se možda čini da to dugo traje, ali treba raditi konkretne stvari u važnim oblastima kao što su vladavina prava, poglavlja 23 i 24...", rekao je francuski ambasador.\nPriština bez odlaganja da ukine takse\nGovoreći o pitanju rešenja kosovskog problema, Mondoloni je rekao da je pitanje Kosova važno i ne sme da blokira integraciju Srbije u EU.\n"To pitanje se može rešiti samo dijalogom i kompromisom i mi pozivamo obe strane da nastave što je pre moguće taj dijalog. Jasno je da su unilateralne mere Prištine dovele do blokade dijaloga i mi smo tu jasni - pozivamo, bez odlaganja, vlasti u Prištini da ukinu carinske tarife od 100 odsto", rekao je Mondoloni.\nOn podseća da je Francuska bila kritična i kad je reč o transformaciji Kosovskih snaga bezbednosti u tzv. Vojsku Kosova. Kaže da trenutna situacija nije dobra ni za Beograd ni za Prištinu i da se negativno odražava i na EU.\n"Politička situacija u Prištini čini da su svi pomalo taoci te zamršene sitaucije. Na političkim ljudima u Prištini, a ne samo na predsedniku vlade, je da preuzmu odgovornost. Za nas je 'status quo' opasan jer ponekad u regionu može da dovede do tenzija i nasilja", rekao je ambasador Francuske.\nMondoloni ističe da Francuska nema "crvenu liniju" kad je reč o mogućem sporazumu Srbije i Kosova.\n"Ne dajemo nikome blanko ček, ali smatramo da je na obe strane da se dogovore o kompromisu i na njima je da prouče sve mogućnosti koje bi eventualno omogućile da se reši sukob i ne ugrozi stabilnost regiona", kaže on.\nPravo na demonstracije, ali osuđujemo nasilje\nOdgovarajući na pitanje o protestima koji se održavaju u gradovima širom Srbije, Mondoloni je rekao da strani ambasador ne bi trebalo da komentariše ono što se dešava u unutrašnjem životu zemlje.\n"Na srpskom narodu i rukovodstvu je da se organizuje, nije na nama da dajemo lekcije. Činjenica je da su demonstracije uglavnom mirne i to je za pohvalu. Što se tiče događaja od proteklog vikenda, treba imati pravo na demonstracije, ali kažemo ne nasilju i to moramo da osudimo", rekao je on i dodao da, kad je reč o upadu u zgradu Radio televizije Srbije, novinari moraju da rade svoj posao.\nSloboda medija, dodaje Mondoloni, je važna i svi mediji moraju da rade mirno svoj posao, bez pritisaka.\nGovoreći o protestima u Francuskoj, Mondoloni kaže da su slike nasilja koje je video ceo svet "katastrofalne za imidž Francuske, turizam i ekonomiju".\n"Huligani su se ubacili u demonstrante i onda razbijali, pljačkali, palili... Vlada je jasno rekla sada je dosta", kaže ambasador Francuske.\n:\tMSP Jamajke: Nismo priznali nezavisnost Kosova - žao nam je zbog nesporazuma o našem stavu


Čavušoglu: Plodonosan sastanak sa Lavrovom\nTanjug 8. juna 2022. 12:11\nANKARA – Turski ministar spoljnih poslova Mevlut Čavušoglu saopštio je danas da je plan UN za otvaranje koridora za ponovno pokretanje ukrajinskog izvoza žitarica razuman i da zahteva više razgovora sa svim stranama kako bi se osiguralo da brodovi budu bezbedni.\nU obraćanju posle razgovora u Ankari sa ruskim ministrom inostranih poslova Sergejem Lavrovom, Čavušoglu rekao je da je njihov sastanak bio plodonosan, uključujući i opredeljenje da se obnove pregovori između Moskve i Kijeva o mogućem prekidu vatre, prenosi Rojters.\nRuska strana je spremna za sastanak sa Ukrajinom uz posredovanje UN u Istanbulu, ali će taj sastanak pre biti simboličan nego što će stvarno rešiti pitanje žita, saopštio je Lavrov na konferenciji za novinare posle razgovora sa turskim kolegom.\nRuski ministar spoljnih poslova je rekao da se nada da bi pitanja u vezi sa isporukama žita iz luka u Ukrajini mogla biti rešena, pod uslovom da Kijev deminira vode oko njih.\n„Svakog dana izjavljujemo da smo spremni da garantujemo bezbednost brodova koji napuštaju ukrajinske luke i kreću ka Bosforskom zalivu, spremni smo da to uradimo u saradnji sa našim turskim kolegama“, rekao je on posle razgovora.\nLavrov je naveo i da je glavni problem to što je ukrajinski predsednik Volodimir Zelenski „kategorički odbio“ da reši problem miniranih luka.\n„Ako su sada promenili stav, onda s naše strane nema nikakvih komplikacija i možemo da vidimo kako da preliminarne sporazume o kojima smo razgovarali juče i danas pretvorimo u praksu“, naglasio je Lavrov.\nOn je istakao da ruska „specijalna vojna operacija“ u Ukrajini teče po planu i da će mirovni pregovori morati da se nastave, pre nastajanja bilo kakve mogućnosti za razgovore između ruskog predsednika Vladimira Putina i predsednika Ukrajine Volodimira Zelenskog.\nRuski ministar je poručio i da Moskva neće iskoristiti situaciju oko pošiljki žita u Crnom moru i oko njega da bi napredovala u svojoj „specijalnoj vojnoj operaciji“, sve dok Ukrajina pušta brodove da bezbedno prolaze.\n„To su garancije predsednika Rusije“, saopštio je Lavrov.\nLavrov je istakao da Moskva ceni napore Ankare da se otkloni blokada izvoza ukrajinskog žita i istakao da je Rusija spremna da sarađuje s Turskom radi rešavanja tog problema, navodi Rojters.


Australija suspendovala vazdušne udare u Siriji\nArhiva - Američki mornarički F/A-18E Super Hornet\nAustralija je saopštila u utorak da privremeno suspenduje vazdušne udare svojih snaga u Siriji.\nTaj potez stiže nakon što je američki lovac oborio sirijski avion i nakon što je saveznik Sirije, Rusija, odgovorila pretnjom da će avione iz koalicije koju predvode SAD i koji operišu u vazduhu iznad sirije, tretirati kao mete.\nAustralija je deo koalicije koja je počela vazdušne udare protiv Islamske države u Siriji u septembru 2014.\nU izjavi australskog Ministarrstva odbrane kaže se da će nadzirati "situaciju u vazduju iznad Sirije" i da će odluku o obnavljanju vazdušnih udara doneti "u dogledno vreme". Ministrastvo saopštava da će udari u susednom Iraku, takđe delu kampanje koalicije koju predvode SAD, biti nastavljeni.\nSAD su u po odgovorile oštro na ruske pretnje.\n"Radićemo ono što možemo kako bismo zaštitili svoje interese", rekao je novinarima u ponedeljak portparol Bele kuće Šon Spajser, braneći odluku da se obori sirijski borbeni avion SU-22 koji je bombardovao partnerske snage koalicije u blizini sirijskog grada Tabe.\n"Sirijski režim... treba da razme da ćemo očuvati svoje pravo na samoodbranu koalicionih snaga udruženih protiv ISIS-a", rekao je. Portparol je razjasnio da će Sjedinjene Države nastasiti da "rade sa partnerima" u pariranju pretnji Islamske države u Siriji.\nRuski zamenik ministar odbrane Sergej Riabkov nazvao je obaranje aviona "aktom agresije". U saopštenju ministarstva izdatom u Moskvi upozorava se da će koalicioni avioni biti tretirani kao ciljevi i da će vruća linija, koja je služila za sprečavanje neželjenog vojnog delovanja biti ugašena.\nSpajser je rekao u ponedeljak da će Vašington nastaviti da drži otvorenim linije komunikacije, rekavši zbog "potencijalnih tema po pitanju deeskalacije".\nRanije, general Džozef Danford, predsedavajući američkog Združenog generalštaba, rekao je da zvaničnici pokušavaju da ponovo uspostavi komunikacijski link kako bi se sprečili potencijalno smrtonosni incidenti i da su mere na pitanju deeskalacije dale dobre rezultate u prošlosti.


Vesti – Strana 23 – Karate klub Nippon Beograd\nDRUŽENjE SA DRUGARIMA IZ UDRUŽENjA „NURDOR“\nČlanovi KK Nippon i udruženja za promociju japanske kulture KIZUNA, ovoga vikenda družili su se sa drugarima iz Nacionalnog udruženja dece obolele od raka “NURDOR”. Naime, naši mali drugari se trenutno nalaze u Ivanjici, u Rehabilitacionom centru, u kampu „Ljubavi i Nade“, posebno osmišljenom za decu i tinejdžere do 19 godina, koji su lečeni od…\nLetovanje sa KK NIPPON u Skouras kampu – Grcka\nKK Nippon na letnjem WKF seminaru u Umagu 2015\nTurnir „Roda KUP 2015“\nU nedelju 7.juna održan je međunarodni turnir „Roda KUP 2015“, koji je ujedno bio i poslednje takmičenje u ovoj sezoni. Na turniru je ucestvovalo 427 takmcara iz BiH, Mađarske, Makedonije, CG i Srbije. Nasi najmlađi takmicari su imali cast da „zatvore“ ovogodišnju sezonu, što su oni uspešno uradili, osvojivši 4 zlatne i 4 bronzane medalje,…\n„ZAJEDNO POMERAMO GRANICE“\nU subotu 6.juna održana je peta po redu manifestacija „Zajedno pomeramo granice“ u organizaciji Srednje zanatske škole Rakovica i KK Nippon. Ove godine kao i predhodne četiri, manifestacija je uspešno organizovana u školi koju pohađaju deca sa posebnim potrebama, sa ciljem da se kroz razne sportove i kreativne radionice, deca druže, zabave i upoznaju. Toga…\nPage 23 of 30Prev 1 … 21 22 23 24 25 … 30 Next


Dačić: Sutra dobar Vidovdan u srpskoj istoriji | BN\nDačić: Sutra dobar Vidovdan u srpskoj istoriji\nPremijer Srbije Ivica Dačić rekao je da sutra očekuje dobru vijest od Savjeta EU i "najzad jedan dobar Vidovdan u srpskoj istoriji", jer će zvanično biti otvoreni pregovori o pristupanju Srbije u EU bez novih uslova.\nPremijer Srbije Ivica Dačić rekao je da sutra očekuje dobru vijest od Savjeta EU i "najzad jedan dobar Vidovdan u srpskoj istoriji", jer će zvanično biti otvoreni pregovori o pristupanju Srbije u EU bez novih uslova.Dačić je rekao da je ubijeđen da je sutra istorijski dan i za Srbiju, ali i za EU. "Srbija nepovratno ide ka EU. Sutra se zvanično otvaraju pregovori bez novih uslova i novih zasedanja. Sada treba da se okrenemo pregovorima koji će početi tokom sledećeg meseca", izjavio je Dačić u Beogradu na skupu "Srbija na putu ka EU - uticaj na ekonomiju". On je naveo da će se od sutra Srbija posvetiti novim zadacima i da bi proces pregovora i uopšte sve što će se odvijati u narednom periodu trebalo da predstavlja novi početak za državu. Dačić je najavio da će u narednom periodu u Srbiju doći evropski zvaničnici Herman Van Rompej, Ketrin Ešton i Štefan File radi priprema međuvladine konferencije, koja bi trebalo da bude održana do kraja januara naredne godine. On je rekao da je nesumnjivo da će napredak u evropskim integracijama uticati na srpsku ekonomiju, ali da se prije toga zakonodavstvo Srbije mora usaglasiti sa EU. "Ulaskom u EU Srbija će povećati svoju konkurentost i stvoriće se prostor za veći obim spoljnotrgovinske razmene i pristup evropskom tržištu. Samo otvaranje pregovora neće u prvo vreme doprineti rastu privrede i povećanju standarda, ali će doprineti poslovnoj klimi", dodao je Dačić. On je istakao da su unapređenje poslovne klime i reforme preduslov za investicije i razvoj domaće privrede, čija trenutna konkuretnost nije na zadovoljavajućem nivou. Američki ambasador u Srbiji Majkl Kirbi rekao je da se budćnost svakog srpskog građanina zasniva na ekonomskoj snazi zemlje i dodao da Srbija ima prijatelja u SAD. On je naveo da je pogrešno mišljenje da EU znači samo proširen pristup evropskom tržištu, već da će i evropska konkurencija biti prisutna na srpskom tržištu, što će natjerati domaću ekonomiju da bude konkurentnija, a zbog čega Srbija odmah mora početi da se priprema. Skup u hotelu "Metropol", na kojem je bilo riječi o evropskim integracijama, pitanjima koja utiču na ekonomski rast i otvaranje novih radnih mjesta, te o značaju investicija i inovacija za srpsku ekonomiju, organizovali su Bizns info grupa i USAID Projekat održivog razvoja. SRNA\nAman puni ste lazi dok budu ovaki politicari u srbiji srbija nikad u eu nece uci idu preko reci Merkelove jadan narod ne slušajte lazi vise.da vidno da li ce VUcic da izadje pred narod i da kaze istinu kao sto ne govorio .


Agencija za restituciju o KBC Dragiša Mišović | N1 Srbija\nSekulić: KBC primer nekontrolisane restitucije\n21.05.2017. |11:19 >11:20 |\nStrahinja Sekulić, direktor Agencije za restituciju, rekao je da ta institucija nije vodila postupak restitucije u slučaju Kliničko-bolničkog centra Dragiša Mišović koji očekuje sudske izvršitelje zbog duga od milion evra na ime restitucije.\nSekulić je gostujući u Novom danu na N1 rekao da je slučaj KBC Dragiša Mišović posledica "nekih događanja od pre 20 ili 30 godina" kada se sa imovinom, kako kaže, raspolagalo nekontrolisano, što sada dolazi na naplatu.\nPrema njegovim rečima, proces restitucije u Srbiji bi trebalo da se okonča za pet do sedam godina. Kako kaže, posao je ogroman, a iza svakog postupka vraćanja imovine vodi se složen postupak.\nHaris Dajč, potpredsednik Jevrejske opštine Beograd, istakao je da je Srbija prva zemlja u Evropi koja je donela takav zakon, a da je sada na Savezu jevrejskih opština i jevrejskim opštinama pojedinačno da se pokažu kao odgovorne i punolete i uz pomoć države reše problem oduzete imovine.\n"Još je veća odgovornost jevrejskih opština kada se imovina vraća u naturi, što je takođe ovaj zakon predvideo. Država godišnje daje preko 900 hilj evra jevrejskim opštinama. Po ptvi put jedna zajednica, koja je istovremeno i sekularna i verska, sada mora da se ponaša kao odgovorni budžetski korisnik", ističe Dajč.\nOn dodaje da će kao podrška ovom zakonu u Srbiju doputovati Robert Singer, predsednik Jevrejskog kongresa. Cilj njegove posete je da istakne i podrži ovaj zakon, pre svega zbog situacije u zemljama istočne Evrope, poput Mađarske i Poljske, gde je iza velike jevrejske zajednice ostala velika imovina.\nDajč objašnjava da se zakon koji je Srbija donela odnosi na imovinu Jevreja bez naslednika, ali da on predviđa i sutiaciju da se naslednici u međuvremenu pojave.\n"Članovi jasno definišu svaku situaciju. Ako se pojavi zakonski naslednik i dokaže da je naslednik nacionalizovane imovine, onda je Jevrejska opština dužna da toj osobi u roku od mesec dnaa prebaci imovinu", kaže gost Novog dana.\nSekulić objašnjava da se u nekim ranijim pokušajima obeštećenja dogodilo da značajan broj Jevreja nije znao da može da ostvari svoje imovinsko pravo.\n"Kada smo radili ovaj zakon, mi smo bili svesni toga i naši prijatelji iz Njujorka, kao i iz izraelske ambasde su to objasnili. Mi smo onda rekli da ćemo dati Jevrejskoj opštini pravo da podnese zahtev za restituciju, a ako se pojave naslednici mi ćemo im imovinu vratiti", objašnjava direktor Agencije za restituciju.\nNacionalizacija imovine Jevreja izvršena je tokom vlade Milana Nedića koja je sarađivala sa nemačkim okupatorom. Nedićevi naslednici takođe potražuju imovinu koja je oduzeta posle Drugog svetskog rata. Sekulić kaže da su ti zahtevi odbijeni jer je zakon jasan i zabranjuje vraćanje imovine saradnicima okupatora.\n"Na žalost u našoj zemlji ih je bilo mnogo. Da bi se sačuvalo elementarno nacionalno dostojanstvo, stav je da se njima ne vraća imovina. Ni jedna zemlja u svetu ne vraća imovinu svojim okupatorima", rekao je Sekulić.\nMreža za restituciju upozorila je da je nelegitimno da se državne njive izdaju pre okončanja procesa restitucije. Sekulić kaže da se Ministarstvo poljoprivrede konsultovalo sa Agencijom po tom pitanju i da se svaki takav slučaj rešava pojedinačno.\nZakon, naime, predviđa da je zabranjena prodaja imovine koja je predmet restitucije, ali je zakup dozvoljen. Praksa Ministarstva poljoprivrede je da se njive, koje potražuju bivši vlasnici ili naslednici, ne daju u dugoročan zakup, a Sekulić kaže da očekuje da se ovaj problem i sistemski reši.\nrestitucija Strahinja Sekulić Jevrejska opština kbc dragiša mišović\nOzaoknjavate komunisticku otimacinu posle ww2..Na toj opljackanoj imovini su se ti isti komunisti bogatili 70 godinaSto i nije cudo jer skoro sve partije vode unuci ili deca istih tih pljackasa.A to je jedan od glavnih razloga sto nam je ovako stanje u "drzavi".\nOvakve vesti imaju svrhu da podstaknu privid kojeg stvaraju državni organi da se restitucija u Srbiji odvija ubrzano i uspešno. Činjenica je da su u okviru opšte restitucije (bez restitucije za crkve i verske zajednice i za imovinu žrtava Holokausta koji nemaju živih zakonskih naslednika) do sada doneta prvostepena rešenja (bez klauzule pravnosnažnosti) Agencije za restituciju za vraćanje u naturalnom obliku samo 10% od ukupno oduzete imovine. Mediji svojom površnošću i neupućenošću u problematiku restitucije doprinose tom prividu. Zakon o vraćanju oduzete imovine i obeštećenju je sredstvo kojim se ozakonjuje otimačina izvršene pre 72 godine i prenos njenog većeg dela u ruke privilegovanih bliskih,\nNacionalizacija imovine Jevreja izvršena je tokom vlade Milana Nedića koja je sarađivala sa nemačkim okupatorom...vi ste izgleda neobavesteni...Nedic je bio borac za slobodu...da li ste culi izjave nasih "istoricara"!


Ublažene mjere u RS: Kafići rade do ponoći, dozvoljeno okupljanje do 100 ljudi – Banjaluka24\nRepublički štab za vanredne situacije produžio je radno vrijeme ugostiteljskih objekata do ponoći, a na javnim mjestima dozvoljeno je maksimalno okupljanje do 100 ljudi.\nDirektor Instituta za javno zdravstvo Branislav Zeljković rekao je nakon današnje sjednice Republičkog štaba da je na privatnim okupljanjima dozvoljeno do 50 lica.\nOn je rekao da zaključak o javnim i privatnim okupljanjima stupa na snagu od sutra i trajaće do 7. juna.\nZeljković je rekao da će biti dozvoljena muzika uživo, ali na otvorenom prostoru u skladu sa preporukama Instituta za javno zdravstvo Republike Srpske, te da će ovaj zaključak biti na snazi od petka, 21. maja, do 7. juna.\nOn je rekao će rad ugostiteljskih objekata biti od 6.00 do 24 časa.\nRepublički štab je, u okviru ublažavanja mjera, dozvolio rad welness i spa centrima od 20.05.\nPrema njegovim riječima, na sportskim događajima omogućava se prisustvo publike od 21. maja, uz jasno propisane mjere koje će Institut za javno zdravstvo ustanoviti.\nZeljković je rekao da je Republički štab stavio van snage mjeru rada od kuće i odredio povratak u normalni radni proces, ističući da se ova mjera odnosi na pravne subjekte, republičke organe uprave, organe jedinica lokalne samouprave i ostale subjekte koji vrše javna ovlašćenja.\nRebuplički štab za vanredne situacije ukinuo je ograničenja koja su se odnosila na prevoz lica autobusom u gradskom, prigradskom i međugradskom drumskom saobraćaju.\nGovoreći o trenutnoj epidemiološkoj situaciji u Republici Srpskoj, Zeljković je rekao da se Srpska nalazi u periodu stabilizacije, odnosno u padu broja zaraženih lica virusom korona.\n“Procentualno smo u protekloj sedmici bili na 12 odsto lica u prosjeku dnevno zaraženih, odnosno od 100 testiranih imali smo 12 pozitivnih, dok je broj hospitalizovanih lica pao ispod 500 lica”, pojasnio je Zeljković.\nOn je apelovao da krizni štabovi lokalnih zajednica pomno prate epidemiološku situaciju sa svojim domovima zdravlja i da, uz konsultacije sa Institutom, uvode određene preventivne mjere.\nZeljković očekuje da će se proces imunizacije u Republici Srpskoj ubrzati, ističući da će povećanjem procenta vakcinisanih lica u Republici Srpskoj biti zaustavljena mogućnost širenja virusa u populaciji.\nOn je napomenuo da su epidemiološke mjere, koje su i dalje na snazi, usmjerene ka pojedincu u smislu nošenja zaštitnih maski, fizičke distance, pojačane lične higijene i dezinfekcije.\nZeljković je rekao da je u Srpskoj oko 39.000 lica ukupno primilo prvu dozu vakcine, među kojima se nalaze zdravstveni radnici i lica starija od 65 godina, više od 27.000 lica primilo je drugu dozu vakcine, dok preostaje još da se vakciniše oko 60.000 starijih lica od 65 godina u maju i junu.\nOn je rekao da je Republika Srpska direktnom nabavkom obezbijedila oko 150.000 vakcina protiv virusa korona, dok toliko ukupno vakcina nije nabavljeno kroz Kovaks mehanizam.\n“Republika Srpska je jedina u okruženju objavila podatke o cijenama vakcina po kojima su nabavljene. Institut za javno zdravstvo Republike Srpske sve i jednu nabavku transparentno objavljuje u skladu sa Zakonom o javnim nabavkama”, istakao je Zeljković.


11.02.2009., 00:27 #1\nBEOGRAD - Ukupno 16 osoba, među njima i osmoro pripadnika Ministarstva odbrane, kao i dvojica lekara VMA, sa činom pukovnika, uhapšeno je zbog sumnje da su godinama zloupotrebljavali položaj manipulacijama u dodeljivanju stanova, naplati naknada šteta, penzionisanju i oslobađanju od služenja vojnog roka. Kao organizator kriminalne grupe označen je Goran Mojović (50), penzionisani kapetan pešadije prve klase.\nSpecijalno tužilaštvo koje vodi istragu sumnjiči Mojovića da je bio glavni posrednik između pripadnika Vojske Srbije koji su davali mito za rešavanje problema i, sa druge strane, lekara VMA, službenika u Stambenoj direkciji i u Odeljenju za imovinsko-pravne poslove Ministarstva odbrane. U akciji uhapšena je i njegova supruga Biljana Mojović.\n- Doktori Jovan Jugović (51), načelnik Kabineta za psihijatriju, i Ivica Medenica (51) sa Klinike za ortopediju i traumatologiju VMA prve su karike u lancu organizovanja prevara kojima je grupa od 2005. oštetila budžet za nekoliko stotina miliona dinara. Kapetan Mojović je kod dvojice osumnjičenih lekara slao klijente kojima je bila potrebna pomoć u rešavanju stambenih problema, naknadi štete na osnovu povređivanja na prostoru bivše SFRJ i prava iz socijalnog osiguranja, a koji su za rešavanje problema obećavali pozamašne novčane iznose - kaže za „Blic” izvor iz vrha MUP Srbije. On navodi i da je jedan od ključnih dokaza protiv lekara snimak na kome Medenica uzima novac.\nUloga doktora Jugovića i Medenice bila je da Mojovićevim klijentima daju lažna lekarska uverenja da boluju od bolesti koje im zvanično nisu dijagnostikovane.\nŠutanovac: Očekujemo da sud sve dokaže\nMinistar odbrane Dragan Šutanovac izjavio je da je posle više meseci rada Vojnobezbednosne agencije i MUP okončan deo aktivnosti vezanih za organizovani kriminal usmeren ka Vojsci i budžetu Srbije.\n- Očekujemo da na sudu budu dokazane sve sumnje koje smo u saradnji sa tužilaštvom dokumentovali na najbolji mogući način - rekao je Šutanovac.\n„Dete žuri u školu”\nAkcija hapšenja počela je u utorak ujutru, a jedan od osumnjičenih najpre je odbio da otvori vrata policiji, a zatim od policajaca pokušao da sakrije elektronsku dokumentaciju tako što je ubacio svom detetu u torbu i rekao da „dete mora u školu”.\n11.02.2009., 00:36 #2\n11.02.2009., 00:48 #3\n11.02.2009., 00:51 #4\n11.02.2009., 00:51 #5\n11.02.2009., 00:54 #6


stepenice Archives - Uređenje i dizajn doma\nOdaberite idealne: 5 predivnih stepeništa za vaš dom, neće vas ostaviti ravnodušnim (Foto)\nStepenice su poseban dio doma na koji također treba obratit pažnju. Ukoliko razmišljate o promjeni vašeg stepeništa ili jednostavno kupujete nešto novo a ne znate odakle da krenete, onda će vam ovaj post sigurno da pomogne kod toga jer vam…\nDizajn i oblik stepenica može da poboljša i unaprijedi dekoraciju cijelog doma. Boja, naljepnice, pločice i još mnoge dekorativne stvarčice mogu dosta da pomognu u uljepšavanju izgleda tmurnog stepeništa. Česta praksa u našem regionu jeste…\nDizajn\t Apr 1, 2018 0\nKREATIVNE IDEJE: Primjeri za dekoraciju prostora ispod stepenica (FOTO) Ukoliko imate stan ili kuću koja ima dva ili više sprata sigurno imate stepenice u svom domu. Nekada nas zna dosta da nervira taj prazni prostor koji se nalazi ispod…\nKREATIVNE IDEJE: Evo koja vrsta stepenica se najviše slaže uz vaš dom…\nKREATIVNE IDEJE: Evo koja vrsta stepenica se najviše slaže uz vaš dom... Ako imate kuću ili imate stan na dva sprata, dupleks onda sigurno razmišljate prilikom renoviranja ili kupovine koja vrsta stepenica bi se najviše uklopila u izgled i…\nZANIMLJIVI PRIMJERCI KUĆNIH STEPENICA - one su gotov neizbježan elemenat svakog doma Stepenice u stanovima i nisu toliko česte, ali svi koji žive u kući ili imaju dvoetažni stan susreću se sa njima svakodnevno. U kućama stepenice čine…\nNEKOLIKO ODLIČNIH IDEJA ZA OGRADE OD STEPENICA - ove ograde imaju važnu ulogu Kako samo stubište, tako i njegova ograda osim sigurnosti i pomoći pri penjanju/spuštanju ima vrlo važnu vizuelnu ulogu u prostoru. Ponekad je ograda za stepenice…


U skladu sa Uredbom o garantnoj šemi koju je usvojila Vlada Republike Srbije, Eurobanka počinje aktivnosti u vezi sa odobravanjem kredita za finansiranje likvidnosti i obrtnih sredstava. Krediti iz ove linije odobravaće se mikro, malim i srednjim preduzećima, klasifikovanim u skladu sa računovodstvenim standardima Republike Srbije i preduzetnicima, na rok do 36 meseci, uključujući grejs period od 9 do 12 meseci. Ovi krediti se mogu koristiti u dinarima ili evrima, uz povoljne kamatne stope.\n„Kao odgovoran akter u srpskom društvu, Eurobanka prati preporuke nadležnih institucija, kako bi se olakšala borba sa pandemijom virusa Covid-19. U situaciji kada je naša privreda na udaru ove globalne krize, Eurobank će kroz povoljne kredite podržati sektor za mala i srednja preduzeća i preduzetnike, koji je od ključnog značaja za vitalnost naše privrede“, izjavila je Slavica Pavlović, predsednik Izvršnog odbora Eurobank.\nEurobank od početka krize izazvane pandemijom virusa Covid-19 ulaže brojne napore da podrži građane i privredu u Srbiji. Pored uvođenja moratorijuma na otplatu kredita u trajanju od najmanje 90 dana, Banka je svoje poslovanje prilagodila trenutnoj situaciji i na druge načine. Eurobanka je preduzela sve preventivne mere kako bi se umanjila mogućnost daljeg širenja virusa - od pojačane higijene svih svojih poslovnica i maksimalnih primena preporuka za zaštitu, do apela klijentima da koriste e-b@nking i m-b@nking aplikacije i bankomate za isplatu novca. Građanima starijim od 65 godina, Banka je ponudila više opcija za isplatu penzija, kako bi i pored zabrane kretanja mogli da koriste svoja sredstva. Kao jedan od lidera korporativne društvene odgovornosti, Eurobank je među prvima uputila pomoć najugroženijima, donirajući šest miliona dinara za nabavku neophodne medicinske opreme koja je potrebna da se spasu životi ljudi u Srbiji i podrži naš zdravstveni sistem.


Ministarstvo: I sledeće nedelje đaci idu normalno u škole - 26.11.2021, Sputnik Srbija\nMinistarstvo: I sledeće nedelje đaci idu normalno u škole\nMinistarstvo prosvete odlučilo je da od ponedeljka svi đaci idu normalno u školu. 26.11.2021, Sputnik Srbija\n"U svim osnovnim i srednjim školama u Srbiji od ponedeljka, 29. novembra primenjivaće se prvi model nastave, odnosno učenici će nastavu pohađati neposredno", odlučio je Tim za praćenje i koordinisanje primene preventivnih mera u radu škola.Tim na nedeljnom nivou, a na osnovu podataka koje dostavljaju škole i podataka iz ,,Servisa za javno zdravlje“, utvrđuje model nastave za škole u određenim jedinicama lokalne samouprave.Prema podacima iz nadzora preuzetim iz elektronskog sistema „Servis javnog zdravlja“ koje je Ministarstvu prosvete, nauke i tehnološkog razvoja dostavio Institut za javno zdravlje „Dr Milan Jovanović Batut“ broj obolele dece školskog uzrasta od šest do 18 godina je bio 918 (0,12odsto) obolelih.U osnovnim i srednjim školama na teritoriji Republike Srbije, ukupno je osam (0,02) odsto odeljenja (16 i manje učenika), koja su zbog najmanje tri slučaja infekcije učenika u odeljenju promenila način organizacije rada sa neposrednog rada na onlajn nastavu u poslednjih 10 kalendarskih dana. Ukupno je 107 (0,27 odsto ) odeljenja (17 i više učenika) koja su zbog najmanje dva slučaja infekcije učenika u odeljenju promenila način organizacije rada sa neposrednog na kombinovani model u poslednjih 10 kalendarskih dana i šest (0,02 odsto ) grupa u kojima se iz kombinovanog modela nastave prešlo na onlajn (pojava tri slučaja infekcije učenika) u poslednjih 10 kalendarskih dana.\n10:29 26.11.2021 (Osveženo: 10:36 26.11.2021)\n© Tanjug / ALEKSANDAR CIRICĐaci sa učiteljicom u obnovljenoj školi u selu Rsovci na Staroj planini\nMinistarstvo prosvete odlučilo je da od ponedeljka svi đaci idu normalno u školu.\n"U svim osnovnim i srednjim školama u Srbiji od ponedeljka, 29. novembra primenjivaće se prvi model nastave, odnosno učenici će nastavu pohađati neposredno", odlučio je Tim za praćenje i koordinisanje primene preventivnih mera u radu škola.\nTim na nedeljnom nivou, a na osnovu podataka koje dostavljaju škole i podataka iz ,,Servisa za javno zdravlje“, utvrđuje model nastave za škole u određenim jedinicama lokalne samouprave.\nPrema podacima iz nadzora preuzetim iz elektronskog sistema „Servis javnog zdravlja“ koje je Ministarstvu prosvete, nauke i tehnološkog razvoja dostavio Institut za javno zdravlje „Dr Milan Jovanović Batut“ broj obolele dece školskog uzrasta od šest do 18 godina je bio 918 (0,12odsto) obolelih.\nU osnovnim i srednjim školama na teritoriji Republike Srbije, ukupno je osam (0,02) odsto odeljenja (16 i manje učenika), koja su zbog najmanje tri slučaja infekcije učenika u odeljenju promenila način organizacije rada sa neposrednog rada na onlajn nastavu u poslednjih 10 kalendarskih dana. Ukupno je 107 (0,27 odsto ) odeljenja (17 i više učenika) koja su zbog najmanje dva slučaja infekcije učenika u odeljenju promenila način organizacije rada sa neposrednog na kombinovani model u poslednjih 10 kalendarskih dana i šest (0,02 odsto ) grupa u kojima se iz kombinovanog modela nastave prešlo na onlajn (pojava tri slučaja infekcije učenika) u poslednjih 10 kalendarskih dana.


Interes za unapređenje prijateljskih političkih odnosa i svestrane saradnje Srbije i Komonvelta Dominike\nponedeljak, 04. februar 2019.\nPrvi potpredsednik Vlade i ministar spoljnih poslova Republike Srbije Ivica Dačić razgovarao je danas sa predsednikom Vlade Komonvelta Dominike Ruzveltom Skeritom koji boravi u zvaničnoj poseti našoj zemlji.\nU konstruktivnom i prijateljskom razgovoru izražena je obostrana spremnost i interes za unapređenje prijateljskih političkih odnosa i svestrane saradnje, prvenstveno u oblasti poljoprivrede, turizma i obrazovanja.\nPotvrđena je obostrana spremnost za nastavak saradnje na multilateralnom planu, pre svega u okviru regionalnih organizacija Latinske Amerike i Kariba, u kojima je Srbija aktivno angažovana.\nMinistar Dačić preneo je da Srbija visoko ceni odluku Dominike o povlačenju priznanja JPNK.\n"Nećemo zaboraviti takav njihov pristup, oni u nama imaju velike prijatelje i siguran sam da će to biti naša zvanična politika i u narednom periodu", kazao je Dačić.\nPredsednik Vlade Dominike naglasio je da je osnova odnosa Srbije i Dominike postavljena na prijateljstvu i poverenju. Još jednom je potvrdio podršku našim stavovima po pitanju KiM. Naglasio je da je odluka njegove zemlje čvrsta i doneta na osnovu principijelnog stava o teritorijalnom integritetu i suverenitetu Srbije, te da želi da domaćini u Beogradu budu uvereni u posvećenost njegove zemlje tom pitanju.\nOn je najavio i da će Dominika zemlja uskoro ukinuti vize građanima Srbije, što je Srbija već učinila za građane Dominike.\nNakon razgovora, potpisani su Memorandum o razumevanju u oblasti poljoprivrede, Memorandum o razumevanju u oblasti visokog obrazovanja i naučnog istraživanja i Sporazum o saradnji u oblasti turizma.\nKljučne reči: Dominika Ivica Dačić Ministar spoljnih poslova


Savršenstvo nije nedostižno, ono se nalazi na Novom Dorćolu | Novi Dorćol\nSavršenstvo nije nedostižno, ono se nalazi na Novom Dorćolu\nNovi Dorćol je moderan arhitektonski projekat koji sa ponosom inkorporira istorijske elemente s kraja 19. veka. U kombinaciji sa savremenim dizajnom, a po ugledu na svetske metropole, Novi Dorćol predstavlja jedan potpuno nov i jedinstven stambeno-poslovni kompleks u centru Beograda.\nNa ovom mestu začet je centar tekstilne industrije otvaranjem “Prvog kraljevskog povlašćenog preduzeća za preradu kudelje i pamuka Alekse Obradovića i komp.”, a nakon Drugog svetskog rata izgrađena je fabrika liftova „David Pajić Daka“, koja je nazvana po jednom od najistaknutijih narodnih heroja, čija će bista biti istaknuta ispred novoizgrađenog kompleksa Novi Dorćol.\nOčuvanje duha starog Dorćola kroz modernu arhitekturu\nModerna gradnja zadovoljava najviše standarde, uz poseban akcenat na energetsku efikasnost, kao i izbor vrhunskih materijala koji doprinose dugotrajnom kvalitetu i besprekornom komforu, što čini Novi Dorćol idealnim i udobnim životnim prostorom u urbanoj oazi, u blizini reke, i centru dešavanja.\nKompleks nudi moderan koncept stanovanja, prilagođen savremenim zahtevima života, u okviru čega se nalaze brojni sadržaji poput bazena sa SPA centrom, restorana, vrtića i igraonica.\nOno što je specifično kod ovog stambeno poslovnog projekta je to da je sačuvana stara zgrada Platnare iz 1897. godine, koja će biti rekonstruisana i pretvorena u savremen restoran i vinski bar. Ostaci industrijske arhitekture s kraja 19. veka koji su sačuvani, daju Novom Dorćolu upečatljiv i jedinstven izgled u centralnom gradskom jezgru.\nPoverenje i pouzdanost\nKupovina stana jedna je od najvažnijih životnih investicija. Investitor projekta Novi Dorćol je Deka inženjering, kompanija koja je svoju dobru reputaciju gradila kroz projekat A blok na Novom Beogradu. Ovaj projekat je u velikoj meri doprineo razvoju industrije, a svojim uspešnim nastupom na tržištu pokrenuo izgradnju stambenih kompleksa u Beogradu.\nUseljenje novih stanara i primopredaja ključeva je krenulo polovinom jula, nakon uspešno završene prve faze od 225 stanova i 15 lokala, nakon 18 meseci od početka gradnje, uprkos pandemiji Covid-19.


Konačni cilj dijaloga Beograda i Prištine, prema zvaničnoj formulaciji EU, treba da bude sveobuhvatna normalizacija odnosa. To zapravo znači, kako su u Briselu rekli za Tanjug nezvanično, da je to "jasno" i iznose očekvanje da će se do toga stići za nekoliko meseci.\nNa pitanje Tanjuga da li EU, kao glavni posrednik u dijalogu, uzima u obzir činjenicu da se i Srbija mora saglasiti sa rešenjem za sveobuhvatnu normalizaciju, u Briselu odgovaraju da će se Beograd i Priština dogovoriti oko čega žele da se dogovore, a da je EU tu da im ponudi podsticaje, kako bi bile spremne da idu što je dalje moguće.\n- Ne pritiskamo nikoga, niti zavrćemo ruke. Ako strane nisu spremne da se dogovore, onda neće biti dogovora. Ali, bez dogovora nema evropske budućnosti - ocenio je visoki EU zvaničnik.\nOn dodaje da u pitanju nije pretnja, već iznošenje očiglednog, a to je da bez pune normalizacije ni Srbija, ni Kosovo ne mogu ni da sanjaju da se priključe EU.\nU Briselu insistiraju na tome da EU želi da primi i Srbiju i Kosovo u članstvo i da zato želi da im pomogne da reše međusobni problem.\n- Ima elemenata procesa koje ćemo razmotriti sa partnerima u Beogradu i Prištini i sa zemljama članicama. Neće biti lako, ali znamo šta je konačna nagrada za dogovor, a ona je atraktivna - zaključuje EU zvaničnik.\n"EU da ispuni svije obaveze"\nDodaje se da ako Beograd i Priština postignu prelomni sporazum, EU mora da "ispuni" svoj deo obaveze.\nU cilju usaglašavanja stavova i procesa za nastavak dijaloga Beograda i Prištine specijalni predstavnik EU Miroslav Lajčak do kraja juna planira da poseti i Beograd i Prištinu.\nU Briselu dodaju da nije naznačeno da će se nova runda dijaloga održati u junu, već da je cilj da se ona organizuje bez odlaganja, čim uslovi to dozvole.\nNaglašava se da je predsednik Srbije Aleksandar Vučić već izrazio spremnost da se odazove pozivu za nastavak dijaloga, ali i da se čeka da nova vast u Prišini imenuje novog glavnog pregovarača i svoj pregovarčki tim.\nKada je reč o odbijanju predsednika Hašima tačija da učestvuje u dijalogu kome posreduje specijalni predstavnik Miroslav Lajčak, u Briselu ocenjuju da se radi o nekoj vrsti taktičke igre i poručuju da je Tači dobrodošao da se priključi dijalogu u njegovom nastavku.\n- Očekujemo intenzivan proces, jer ne bi trebalo da gubimo vreme. Očekujemo i da do rešanja dođe u narednim mesecima, a ne da se proces odugovlači beskonačno. Ako su strane spremne, kao što signaliziraju da jesu, onda bi moglo da se završi za nekoliko meseci - navodi visoki EU zvaničnik.\nVučić o novoj vladi u Prištini: "Neće biti lako oko Kosova, zato moramo da imamo SNAŽNU SLEDEĆU VLADU"\nU Briselu objašnjavaju i da ishod dijaloga nije samo u rukama Beograda i Prištine već da je u velikoj meri u rukama EU i zemlja članica. Dodaje se da je ideja o razmeni teritorja kao rešenju za normalizaciju odnosa "prisutna", ali i da postoji mnogo negativnih reakcija, čak i straha koji takvo rešenje izaziva u regionu.\nKaže i da je mnogo zemlja članica jasno u odbijanju takvog rešanja, a da "nijedna nije govorila u korist toga.\n- Ideja je da se u regionu promoviše pomirenje, smiri i stabilizuje situacija, a svaka razmena teritorije bi uradila upravo suprotno. Mislim da je ideja razmene teritorija skinuta sa stola jer je opasna i predstvalja bi otvarnja Pandorine kutije - navodi EU zvaničnik.\nU Briselu inistiraju da se normalizacija odnosa Beograda i Prištine mora zasnivati na "modernom rešenju za 21 vek" i ocenjuju da razmena ljudi i teritorja to nije.


Vučić najavio uvođenje drakonskih kazni za počinioce krivičnih dela, uključujući i doživotnu kaznu zatvora – Info Centar Juga\n„Borba će da traje godinama, biće teška, ali ćemo da pregazimo kriminalce“, rekao je predsednik.\n„Koliko god bila uspešna i dobra jučerašnja akcija to je jedna akcija i možemo da je ponavljamo svake nedelje. Ukoliko drugačije, sveobuhvatnije ne priđemo rešavanju tih užasnih problema mi to nećemo biti u stanju da rešimo“, rekao je Vučić i najavio sistemske mere protiv kriminala i korupcije, pre svega drugačiju kaznenu politiku.\nOn je posle sednice Saveta za nacionalnu bezbednost čestitao državnim organima, posebno policiji, naročito na činjenici da su se posle mnogo vremena neki od glavnih šefova narko – biznisa u regionu, a ne samo u Srbiji, našli na Interpolovim poternicama a neki i iza rešetaka.\nRekao je da je današnja sednica imala dve tačke, jedna je bila posvećena Kosovu, a druga borbi protiv kriminala i korupcije i sistemskim merama koje će država preduzeti.\nLESKOVAC: Omladina Gradskog odbora Srpske napredne stranke u centru grada predstavila je i podelila novi broj Glasnika Srpske napredne stranke\nI DALJE RELATIVNO TOPLO ZA OVO DOBA GODINE\nBojnik COVID-19 Društvo Jablanički okrug Lebane Leskovac Medveđa Vesti Vlasotince\nJoš 27 pozitivnih na koronu u Jablaničkom okrugu


POTPISAN PROTOKOL O SARADNjI IZMEĐU GARANTNOG FONDA RS I OPŠTINE ISTOČNO NOVO SARAJEVO – Garantni Fond Republike Srpske\nPOTPISAN PROTOKOL O SARADNjI IZMEĐU GARANTNOG FONDA RS I OPŠTINE ISTOČNO NOVO SARAJEVO\nDana 27.06.2018. godine, direktor Garantnog fonda Republike Srpske Radivoja Krčmar i načelnik opštine Istočno Novo Sarajevo Ljubiša Ćosić potpisali su Protokol o saradnji.\nProtokolom su definisana područja međusobne saradnje te poseban akcenat stavljen na razvoj poslovne zone Vranješ u ovoj opštini kao i na zajedničkim aktivnostima u implementaciji posebnih garantnih linija za razvoj ove opštine.\nDirektor Fonda je predstavio uspješne projekte koje je Fond podržao na ovoj opštini te izrazio spremnost za proširenje poslovne saradnje sa privrednicima ove lokalne zajednice i pružanje stručne pomoći za formiranje opštinskog fonda za realizaciju programa privrednog razvoja opštine.\nNačelnik opštine je istakao potrebu privrednika ove opštine za garancijama Fonda te uputio poziv za prisustvo predstavnika Fonda na sljedećoj sjednici Privrednog savjeta opštine na kojoj bi se privrednicima ove regije predstavila uloga Fonda u procesu finansiranja.\nTakođe, tom prilikom su predstavljeni i osnovni pravci rasta i razvoja ove lokalne zajednice kao i uloge Garantnog fonda RS u cjelokupnom procesu podrške razvoju.


SA MALINARIMA RAZGOVARALO RUKOVODSTVO OPŠTINE\nNakon sastanka koji je održan danas, kompletan Štab za vanredne situacije zajedno sa članovima Opštinskog veća, funkcionerima SO i Opštinske uprave, uputio se ka malinarima koji od subote drže pod blokadom magistralni put ka Crnoj Gori.\nNjima sve obratio Dragoljub Zindović, predsednik opštine Prijepolje a ujedno i komandant Štaba za vanredne situacije i predočio da su zbog blokade puta sve vitalne funkcije u gradu dovedene u pitanje.\n„Naša odluka je da porazgovaramo sa vama i pokušamo da nađemo razumno rešenje. Morate biti svesni da se blokadom magistrale nanosi ogromna šteta prijepoljskoj infrastrukturi. Ako nam stradaju mostovi i i putevi zbog teretnih kamiona koji prolaze kroz grad, štetu nećemo moći nadokanaditi ni u narednih deset godina. Ljudi su nervozni, čekajući po nekoliko sati u kolonama. Šta će se desiti ako neko nastrada? Zbog blokade trpe sve službe i svi stanovnici Prijepolja, iako znate da ovaj problem ne može rešiti lokalna samouprava , reako je Zindović.\n„Od prvog dana blokade dozvolili smo Službi hitne pomoći, komunalnim radnicima i ljudima koji se dijaliziraju slobodan prolazak. Svesni smo odgovornosti i posledica ali nemamo drugi način da rešimo problem. Znate i sami koliko je za poslednjih nekoliko godina opština prihodovala od proizvodnje i koliko je unapredila njenu infrastrukturu. Smatram da je problem niske otkupne cene ovde izraženiji jer smo u mešovitoj sredini, a našli smo se u mesecu Ramazana,pa se i policija sklonila sa ulica a mi smo ostali prepušteni sebi samima. Mi ne tražimo samo realnu cenu već nudimo i konkretno rešenje i tražimo od predsednika Vučića da iskoristi svoj autoritet i dovede u Prijepolje investitore koji bi uložili u prerađivačke kapacitete. Što se konkretno tiče prošlogodišnje otkupne cene, hladnjačari iz Prijepolja su nas izneverili i nisu platili razliku od 20 dinara, kao što su to učinili ostali hladnjačari u Srbiji. U Prijepolju je ove godine počelo i dnevno formiranje cene a to nema nigde u Srbiji, naveo je samo neke od problema Dizdarević.\nOpširniji izveštaj sa sastanka u toku dana\nPročitano 1097 puta\tPoslednji put izmenjeno 05 jun 2018


Rezultat pretrage za pojam: Dragoljub Rajić\nIstraživanje: Više od dve trećine zaposlenih u Srbiji ne može da radi od kuće\nBEOGRAD - Istraživanje o uticaju pandemije na funkcionisanje domaćih kompanija, kao i na unutrašnju i spoljnu trgovinu, pokazalo je da 23 odsto zaposlenih u malim i srednjim firmama, kao i 17 odsto radnika u velikim preduzećima za sada i dalje radi od kuće.\nMMF: Srbija bi mogla da ostane bez 140.000 radnih mesta\nBEOGRAD - Period koji sledi biće neizvestan i za radnike i za poslodavce, jer će - prema ocenama ekonomskih stručnjaka - mnoge kompanije biti prinuđene da otpuste radnike i zatvore firme zbog krize izazvane koronavirusom.\nKlaster železnica JIE primljen u evropsku asocijaciju ERCI\nBEOGRAD – Nadzorni odbor vodeće evropske asocijacije železničkih klastera (ERCI) odlučio je da primi u članstvo Klaster železnica jugoistočne Evrope (RCSEE), koji okuplja kompanije dobavljače železnica iz Slovenije, Hrvatske, Srbije, Bosne i Hercegovine, Makedonije i Crne Gore.\nRajić: Plate u Srbiji manje nego u dve trećine afričkih zemalja\nBEOGRAD - Prosečne neto plate (bez poreza i doprinosa) su prošle godine u čak 21 afričkoj zemlji bile veće nego u Srbiji, a samo u 12 država su bile niže.\nFormira se Klaster željeznica Jugoistočne Evrope\nBEOGRAD - Klaster željeznica Jugoistočne Evrope biće formiran u Beogradu u srijedu, 10. februara, najavio je danas Dragoljub Rajić, saradnik Mreže za poslovnu podršku iz Srbije.\nFormira se regionalni železnički klaster\nBEOGRAD - U taj klaster trebalo bi da uđu kompanije iz Srbije, Hrvatske, Slovenije, BIH, Makedonije i Crne Gore.\nInvestitor koji investira u Srbiji čeka 25 godina da mu se vratilo uloženo\nBEOGRAD - "Kada to budemo rešili povraćaj će biti brži, a samim tim biće i više investitora", rekli su u Nacionalnoj alijansi za lokalni ekonomski razvoj (NALED).\nSvaki treći radnik u Srbiji ne može da računa na redovnu isplatu\nBEOGRAD - Među onima čije se strpljenje svakodnevno iskušava najzastupljeniji su radnici privatnog sektora jer u tim preduzećima čak 480.000 zaposlenih koverat u proseku čeka dva meseca.\nPoslodavci ne plaćaju prekovremeni rad\nBEOGRAD - Radnici ostaju sve duže na poslu, tvrde da nisu adekvatno plaćeni, ali retko prijavljuju poslodavce.\nPoslodavci odlučuju da li će 14. januar biti neradni\nBEOGRAD - "Vlasnici firmi će u zavisnosti od ugovorenih obaveza i organizacije posla odlučivati da li će njihovi zaposleni tog dana praznovati", rekao je direktor Unije poslodavaca Dragoljub Rajić.\nSrbija: Novi iznos minimalne zarade od 1. aprila\nBEOGRAD - Uprkos protivljenju Unije poslodavaca Srbije (UPS) Odluka o minimalnoj ceni rada stupiće na snagu 1. aprila\nJoš uvek bez dogovora o minimalnoj ceni rada\nBEOGRAD - Predstavnici Vlade Srbije, poslodavaca i reprezentativnih sindikata nisu uspeli da se dogovore o novoj minimalnoj ceni rada.\nSigurna kuća za nezbrinute partijske kadrove\nBEOGRAD - Obećanja pojedinih zvaničnika Vlade Srbije da će smanjiti broj regulatornih tela čije se nadležnosti preklapaju, ostala mrtvo slovo na papiru\nBEOGRAD - Pre krize u Srbiji je stopa nenaplativih potraživanja u privredi stajala na nivou od 7 %, ali je prošle godine dostigla čak 14 %.\nRasipništvo mora da se prekine - hitne reforme ili dalje propadanje\nBEOGRAD - Umesto da se broj zaposlenih u državnim i javnim službama smanji za 10 odsto, kao što je dogovoreno sa MMF, on se u međuvremenu za toliko povećao.\nPlate u Srbiji mizerne\nBEOGRAD - Prosečna plata u Srbiji iznosi nešto manje od 40.000 dinara, ali velika većina građana mesečno zaradi dosta ispod ove sume\nNekom ni 200, nekom 5.000 EUR plate\nBEOGRAD - Kuvarica sa juga Srbije, čija plata ne prelazi 20.000 dinara mesečno, teško može i da zamisli da neko u našoj zemlji zarađuje pet puta više od nje. A takvih je, prema najnovijim podacima Republičkog zavoda za statistiku čak 68.203.\nUslov: Blanko otkazi\nBeograd - Mnogi poslodavci ugledali su se na političke stranke, pa radnike prilikom zapošljavanja teraju da potpišu blanko otkaze, bez upisanog datuma\nRad na crno malo košta, puno vredi\nSrbija - Asocijacija malih i srednjih preduzeća smatra da onaj ko radi nelegalno nema nikakav motiv da pređe u legalne tokove, a i država uporno toleriše crnu zonu.\nBez papira radi 40.000 stranaca\nSrbija - Najviše ilegalaca iz Kine\nPRIJE 75870 MIN\nPRIJE 104542 MIN\nPRIJE 786872 MIN\nPRIJE 1853933 MIN\nPRIJE 2519444 MIN\nPRIJE 2656884 MIN\nPRIJE 4022452 MIN\nPRIJE 4028205 MIN\nPRIJE 4091535 MIN\nPRIJE 4140726 MIN\nPRIJE 4562359 MIN\nPRIJE 4562692 MIN\nPRIJE 4688121 MIN\nPRIJE 4804604 MIN\nPRIJE 4824482 MIN\nPRIJE 4868198 MIN\nPRIJE 4873969 MIN\nPRIJE 4894146 MIN\nPRIJE 4899913 MIN\nPRIJE 4901085 MIN


Dečja nedelja okončana je prošlog petka šarenom manifestacijom na gradskom trgu čiji su glavni junaci bili mališani, igrali su se, stvarali u kreativnim radionicama, prodavali i razmenjivali igračke, plesali, slušali muziku i tu se nije videla tamna strana priče o deci: nasilje nad i među decom.\nNaime, moto Dečje nedelje bio je upravo „Moje je pravo da živim zdravo i srećno – za odrastanje bez nasilja“, te je tokom nedelje organizovana i panel diskusija u Narodnoj biblioteci o nasilju nad i među decom. Učesnici razgovora bili su predstavnice i predstavnici obrazovnih i ustanova kulture, Centra za socijalni rad, Saveta za bezbednost lokalne samouprave, Kancelarije za mlade opštine Bečej, policije, sudstva, udruženja građana i Igor Jurić, osnivač fondacije „Tijana Jurić“ iz Subotice.\nPodaci o nasilju nad i među decom ne ohrabruju: na teritoriji opštine Bečej u svakom drugom predmetu u Osnovnom sudu ima elemenata nasilja. Statistika govori i da su 60 odsto žrtava nasilja deca i maloletnici. U Centru za socijalni rad 2017. godine imali su podatke (evidentirani slučajevi) o 21 maloletnoj žrtvi nasilja.\nViše od 80 procenata srednjoškolaca je prošle godine makar jednom bilo izloženo nekom od rizika na internetu, pokazuju istraživanja, a osnivač Fondacije „Tijana Jurić“ Igor Jurić je rekao da fondacija u narednom periodu namerava da se intenzivno bavi ovim problemom i izrazio je nadu da će 2019. godine postati deo međunarodne mreže za prijavu i uklanjanje štetnog sadržaja na internetu. Jurić je najavio velike projekte fondacije u narednim godinama čiji će cilj biti menjanje sistema u Srbiji kako bi se bezbednost dece podigla na viši nivo.\nNa panel diskusiji je konstatovano da se mora raditi na prevenciji nasilja, da je potrebno na vreme prepoznati nasilje i da sistem učini sve da nasilje bude sprečeno, da se u borbu protiv nasilja moraju uključiti svi akteri lokalne zajednice koji treba međusobno da sarađuju, a istaknuta je i ključna uloga roditelja u prepoznavanju žrtve nasilja, odnosno nasilnika.\nBilo je reči i o vršnjačkom nasilju koje se ne prepoznaje i ne prijavljuje u velikom broju i na koje se kasno reaguje, kao i o psihičkom nasilju, koje deca u najvećem broju slučajeva ne prepoznaju.\nNajvažnije je shvatiti da se nasilje ne dešava u vakuumu, već je deo specifičnog društveno-ekonomskog i istorijskog konteksta i oblikuju ga brojne društvene, ekonomske, institucionalne i kulturne determinante, a to je konstatovano i u nacionalnom izveštaju „Nasilje prema deci u Srbiji“ (UNICEF) iz 2017. godine u kom se navodi da „pogled na situaciju vezanu za nasilje pruža sumornu sliku života mnoge dece u Srbiji. Deca su u svim kontekstima izložena nasilju, od porodice do škole, od digitalnog prostora do šire zajednice. Okružena su brojnim počiniocima nasilja, od roditelja, preko vršnjaka, do stručnih lica koja bi trebalo da pružaju podršku razvoju dece (nastavnici, treneri itd.). Ako želimo da stvorimo sistem koji će obuhvatati više od same zaštite dece koja doživljavaju nasilje, ako želimo da suzbijemo nasilje u svim njegovim različitim pojavnim oblicima i različitim okruženjima, potrebno je da intervencije budu usmerene u odnosu na ključne uzroke nasilja“.\nOsim o neophodnosti obezbeđivanja okruženja za decu bez nasilja, Dečja nedelja bila je posvećena i humanosti. Prvog dana oktobra uručeni su paketi pomoći Centra za socijalni rad, Predškolske ustanove „Labud Pejović“ i Društva prijatelja dece opštine trima socijalno ugroženim porodicama sa teritorije opštine, a deca su u predškolskoj ustanovi i školama od 1. do 4. oktobra donirala školski pribor, garderobu, obuću i igračke mališanima kojima je to potrebno. Prikupljeno je više od 300 kilograma potrepština za decu, a donacije će biti podeljene do kraja godine.\nPoslednjeg dana nedelje posvećene deci, 5. oktobra, dodeljena je i lenta „Građanka po meri dece“ novinarki Bečejskog mozaika Kristini Demeter Filipčev, po izboru LPA za decu, koja je istakla da priznanje pripada deci opštine Bečej, pre svega nevidljivoj i marginalizovanoj deci o čijim problemima Bečejski mozaik više od 10 godina kontinuirano piše.\nUprkos tome što je Dečja nedelja okončana, tek predstoji izbor „Naj, naj Dečja nedelja“: organizacije ili institucije koje žele da osvoje tu titulu treba da do 22. oktobra pošalju organizatorima prezentaciju realizacije Dečje nedelje.\nOsnovni sud u Bečeju: Javni čas o nasilju u porodici\nZakon o sprečavanju nasilja u porodici od 1. juna: Godišnje je ubijeno između 30 i 40 žena\nViše iz ove kategorije « Sutra prskanje komaraca: Pčelari da zaštite košnice\tPredsednik opštine o sadnji cveća u udarne rupe: Rupe nisu „zaboravljene“, problem je što su neobezbeđene »


Republika / ZA BUDUĆNOST DECE: Roditelji iz 30 zemalja traže HITNE MERE za suzbijanje klimatskih promena!\nViše od 200 aktivista roditeljskih grupa sa svih kontinenata potpisali su izjavu u kojoj naglašavaju da je trenutna klimatska konferencija u Madridu "ključna šansa" da se doprinese smanjenju globalnog zagrevanja za 1,5 stepen Celzijusa.\nOni kažu da su kao roditelji očajni što predaju decu "oštećenom svetu na ivici klimatskog haosa i ekološkog kraha", prenose agencije.\n- Sada smo u kritičnom trenutku u kome nas svaka emitovana tona ugljenika pibližava opasnoj klimatskoj tački što bi moglo da uništi ljudsku civilizaciju za našeg života - upozorile su grupe za zaštitu okoline.\nSvet Roditelj Roditelji Klima Klimatske promene Zaštita životne sredine Ekologija Madrid aktivizam Aktivisti aktivisti za zastitu prirode Globalno zagrevanje Samit o klimi\n- subota, 15. 8. 2020. u 19:28 0\nPredsednik Belorusije Aleksandar Lukašenko izjavio je da se sa ruskim predsednikom Vladimirom Putinom dogovorio o pružanju pomoći u...\n- subota, 15. 8. 2020. u 18:41 0\nPredsednik Turske Redžep Tajip Erdogan izjavio je danas da se Turska neće povući zbog pretnji sankcijama niti upada na teritoriju za koju...\n- subota, 15. 8. 2020. u 17:44 0\nU poslednja 24 sata u Severnoj Makedoniji je potvrđen 141 novi slučaj koronavirusa, a preminule su četiri osobe, saopštio je ministar...\n- subota, 15. 8. 2020. u 17:32 0\nGotovo polovina Brazilaca smatra da predsednik Žair Bolsonaro ne snosi nikakvu odgovornost za više od 100.000 preminulih od pandemije...\n- subota, 15. 8. 2020. u 15:44 0\nČuveni američki glumac Čak Noris poručio je predsedniku Belorusije Aleksandru Lukašenku da će ga naterati da plače.\nJedna od vodećih ličnosti u istoriji Crne Gore na prelazu iz 19. u 20. vek bio je Marko...\nPortparol Uprave policije Ministarstva unutrašnjih poslova Tuzlanskog kantona Amra Kapidžić je...


OEBS: CILj JE POTPUNA SLOBODA MEDIJA I BEZBEDNOST NOVINARA U SRBIJI\nBeograd - Misija OEBS u Srbiji kao i OEBS-ova organizacija za slobodu medija organizovali su trodnevnu konferenciju posvećenu slobodi medija i bezbednosti novinara.U okviru konferencije održani su sastanci sa vlastima...\nBujanovac - Beograd - Tradicionalnu manifestaciju Bujanovačko kulturno leto u utorak, 5. jula, otvoriće mališani iz vrtića “Naša radost” i učenici Muzičke škole.\nMLADA BUJANOVČANKA SOFIJA BLISTALA NA PREMIJERI VRANjSKOG TEATRA\nBujanovac – Beograd - Sofija Arsić, mlada glumica iz Bujanovca, osvojila je publiku i pozitivne kritike za ulogu sedmogodišnje devojčice Želje u predstavi “Crna ptica”, koja je premijerno izvedena na večernjoj sceni vranjskog pozorišta “Bora Stanković”.\nVIDOVDAN U BUJANOVCU\nBujanovac – Beograd - Spletom narodnih pesama o Kosovu i Metohiji i besedom o Kosovskom boju, u Bujanovcu je održana tradicionalna Vidovdanska akademija u organizaciji Društva za očuvanje kulturno-istorijskih vrednosti Srba “Zapisi” iz Bujanovca.\nU „SVETOM SAVI“ 120 MESTA ZA BUDUĆE SREDNjOŠKOLACE\nBujanovac – Beograd - Bujanovačka Srednja škola “Sveti Sava” ove godine u prvi razred može da upiše maksimalno 120 svršenih osnovaca.\nISPLATA NAKNADE ZA PUTNE TROŠKOVE SREDNjOŠKOLCIMA\nBujanovac – Beograd - Naknade za putne troškove za 541 bujanovačkog srednjoškolca biće isplaćene danas.\nUREDNIK BUJANOVAČKIH U IZVRŠNOM ODBORU NEZAVISNOG UDRUŽENjA NEZAVISNIH NOVINARA SRBIJE\nBujanovac – Beograd – Nikola Lazić, urednik portala Bujanovačke, izabran je za člana Izvršnog odbora Nezavisnog udruženja novinara Srbije (NUNS) na Redovnoj izbornoj skupštini ovog udruženja.\nASFALTIRANjE U BUJANOVCU- SLEDEĆI TRNOVAC\nBujanovac – Beograd - Opština Bujanovac nastavlja sa realizacijom infrastrukturnih projekata, kako kažu, pa se i tokom vikenda asfaltiralo u Bujanovcu.\nZA NAJBOLjE BUJANOVAČKE ĐAKE PO 20 HILjADA DINARA OD OPŠTINE\nBujanovac – Najbolje đake iz svih bujanovačkih škola opština će nagraditi sa po 20 hiljada dinara, odlučilo je opštinsko veće na današljoj sednici. Novčane nagrade obezbeđene su za đake generacije iz deset osnovnih i dve srednje škole na teriotoriji opštine Bujanovac.\nJAVNI POZIV ZA PRIJAVLjIVANjE KANDIDATA ZA INSTRUKTORE U POPISU 2022.\nPrijavljivanje u periodu od 24. juna (od 9.00 časova) do 3. jula (do 20.00 časova) Republički zavod za statistiku (u daljem tekstu: Zavod) upućuje javni poziv svim zainteresovanim kandidatima da se prijave za posao instruktora za potrebe sprovođenja Popisa stanovništva, domaćinstava i stanova 2022.


Radnici Želvoza danas očekuju uplatu drugog minimalca – Semendria\nRadnici Želvoza danas očekuju uplatu drugog minimalca\n13. februar 2014. DRUŠTVO – Izvor: Agencija Tanjug – Radnici Želvoza očekuju da im se tokom dana uplati drugi minimalac, što je dogovoreno na sastanku radnika sa gradonačelnicom Smedereva Jasnom Avramović i vršiocem dužnosti ministra privede Igorom Mirovićem.\nSastanak je održan juče, a radnicima je, kako saopštava sindikata Želvoz-Sloga, obećano da će im danas biti uplaćen drugi minimalac koji je, prema ranijem dogovoru, trebalo da im bude isplaćen do 10.februara. Na jučerašnjem sastanku, dodaje se dalje, dogovoreno je da im se do 13. marta uplati još jedan minimalac.\nU razgovoru s ministrom Mirovićem, takođe je postignut dogovor da se od petka, 14. februara, intenzivira dijalog u cilju potpisivanja memoranduma kojim će se jasno utvrditi budući mehanizmi, kojima će država pomoći radnicima Želvoza u rešavanju svih njihovih dosadašnjih problema, navodi se u saopštenju.\nPredstavnici sindikata kažu da su predložili radnicima da prekinu blokadu tranzitnog puta i da se svi vrate u prostorije opštine Smederevo gde bi sačekali uplatu današnjeg minimalca i početak konkretnog rada na potpisivanju memorandma.\nPored sindikalaca i gradonačelnice Smedereva, sastanku je prisustvovao i jedan predstavnik Italijanske kompanije “Cimolai”, zainteresovane za ulaganje u jedan pogon Fabrike Želvoz.\nRadnici Želvoza su 15. januara počeli protest, tako što su zaposeli prostorije Opštine Smederevo, tažeći pokretanje socijalnog programa, isplatu šest zaostalih zarada, overu zdravstvenih knjižica, povezivanje radnog staža i isplatu otpremnina za radnike koji napuštaju fabriku.\nDo pre nekoliko dana štrajkači iz Želvoza su svakodnevno blokirali železnicki i drumski saobraćaj u blizini Železare Smederevo.\n« Voz naleteo na taksi, taksista poginuo\nPruga Smederevo-Radinac ponovo prohodna »


Vodopad Prskalo - Turisti Srbije : Turisti Srbije\nVodopad Prskalo je jedinstven vodopad u Srbiji koji predstavlja nestvarnu lepotu prirode na planini Kučaj. Nalazi u blizini naselja Resavica, u opštini Despotovac. Iako nije bogat velikom količinom vode nikad ne presušuje i svojom neobičnom prirodnom pojavom i lepotom ostaće vam zauvek u sećanju.\nOd Despotovca je udaljen oko 30 km, a do vodopada se dolazi kada se od Despotovca dođe do Resavice gde se odmah kod benzinske stanice skreće levo i odatle nastavlja još oko 13 km. Moramo da napomenemo da je put do vodopada loš, šumski zemljani put, kojim je do vodopada teško doći putničkim vozilom, pa preporučujemo da to imate u vidu ukoliko planirate da posetite ovu destinaciju, koja predstavlja nesvakidašnju lepotu prirode Srbije. Takođe, put do vodopada nije obeležen, pa je potrebno da put do istog u napred odredite u navigaciji budući da na većem delu puta, a i na samom vodopadu, nema dometa na mobilnim mrežama.\nVodopad je prilično nepoznat, zbog lošeg puta i nedovoljne promocije, ali svakako zaslužuje više pažnje u našem turizmu.\nViše fotografija i video snimaka vodopada možete pronaći na našoj instagram sranici.


Vesti online / Sport / Fudbal / Uprava Bajerna ljuta na Leva\nUprava Bajerna ljuta na Leva\nLev je juče saopštio Tomasu Mileru, Džeromu Boatengu i Matsu Humelsu da na njih više ne računa. On je takvu odluku doneo posle katastrofalnog učinka Nemačke na Svetskom prvenstvu u Rusiji prošlog leta, kada je kao branilac titule eliminisana u grupnoj fazi takmičenja.\nTomas Miler, Džerom Boateng i Mats Humels\nUprava Bajerna iz Minhena kritikovala je danas selektora fudbalske reprezentacije Nemačke Joahima Leva zbog načina i trenutka u kojem je saopštio da više neće pozvati u državni tim trojicu igrača minhenskog kluba.\n- Mi u suštini ne komentarišemo sportske odluke selektora, ali smatramo da su upitne okolnosti i vreme objavljivanja te odluke igračima - navodi se u saopštenju Bajerna.\nU Bajernu su ukazali da je poslednja utakmica državnog tima bila 19. novembra i da sve u klubu "iritira" činjenica da su igrači i javnost o odluci selektora obavešteni tri meseca kasnije, a uoči utakmica sa Volfsburgom u Bundesligi i Liverpulom u Ligi šampiona.\nOčekuje da će Lev u narednih nekoliko dana saopštiti sastav tima za naredne utakmice.\nBajern je pohvalio učinak svojih fudbalera u reprezentaciji, pošto su sva trojica učestvovali u osvajanju Svetskog prvenstva 2014. godine.\nFUDBAL Miler: Fantastično; Lev: Strašno moćan nastup\nFUDBAL Lev pozvao 27 igrača: Gomez uz Milera u napadu\nFUDBAL Novi problem za Borusiju: Humels ne igra do januara\nFUDBAL Nemački selektor ostao bez Boatenga


Partizan uputio apel navijačima: Ujedinjeni za pomoć malom Dejanu - 15.12.2020, Sputnik Srbija\nFudbalski klub Partizan je pokrenuo akciju kojom namerava da prikupi humanitarnu pomoć za dečaka Dejana Radojčića. 15.12.2020, Sputnik Srbija\nKlub iz Humske je pozvao svoje simpatizere i humane ljude da kupe virtuelne ulaznice za meč 19. kola Superlige Srbije koju Partizan igra protiv Mladosti iz Lučana.\n„Usled pandemije Kovid-19 od aprila 2020.godine prisustvo publike na stadinima širom Srbije nije moguće. Kako bi FK Partizan sa svojim navijačima nastavio tradiciju donacija i humanitarne pomoći onima kojima je to potrebno, pozivamo vas da kupite svoju virtuelnu ulaznicu za meč FK Partizan – FK Mladost Lučani i tako pomognemo malom Dejanu Radojčiću koji živi bez oba roditelja sa ozbiljnim zdravstvenim problemima“, navedeno je u saopštenju.\nPartizan je uz objavu dao i uputstva zainteresovanima za kupovinu virtuelnih karata.\n„Sve što je potrebno je da na sajtu www.ticketline.rs kupite svoju onlajn virtuelnu ulaznicu po sledećim cenama, tribine jug, istok, zapad – 200 dinara i lože istok i zapad – 400 dinara.\nIzaberite svoje mesto na stadionu, izaberite kao vrstu ulaznice PDF ulaznicu, izaberite način plaćanja onlajn plaćanje karticom i nakon unošenja podataka sa platne kartice i izvrešenog plaćanja na mejl koji ste naveli će Vam stići Vaša PDF ulaznica. Odštampajte svoju PDF ulaznicu.\nPostavite svoju PDF ulaznicu na svoj otvoren Instagram profil uz #virtuelnekartafkpartizan\nPrihod od kupljenih ulaznica ide za pomoć malom Dejanu.\nAko ne možemo fizički da budemo zajedno, ujedinjeni možemo sve!“, navedeno je u apelu.


Indija se približava Rusiji i Kini ali strahuje od odmazde Sjedinjenih Država | WebTribune\nHome SPEKTAR Indija se približava Rusiji i Kini ali strahuje od odmazde Sjedinjenih Država\nIndija se približava Rusiji i Kini ali strahuje od odmazde Sjedinjenih Država\nPosted date: август 29, 2019 In: SPEKTAR\nU okviru nedelje konsultacija savetnika za nacionalnu bezbednost u Moskvi ministar spoljnih poslova Indije putuje u prestonicu Rusije gde će razgovarati sa svojim ruskim kolegom Sergejem Lavrovim.\nPojačan nivo rusko-indijske interakcije može se pripisati predstojećoj poseti premijera Narendra Modija Rusiji, kao glavnog gosta na petom sastanku Istočnog ekonomskog foruma u Vladivostoku (4-6. Septembra), gde se očekuje da će provesti nekoliko sati u razgovoru sa predsednikom Putinom.\nPo svemu sudeći, ova dva visoka funkcionera su na putu da obezbede rusku podršku Indiji koja je postala važnija nego ikada do sada.\nRazgovori u Moskvi daće prioritet bilateralnoj saradnji. Na dnevnom redu će biti trgovina i investicije, odbrambena saradnja, „upotreba nacionalnih valuta u međusobnim plaćanjima“ i „obećavajući projekti u svemirskoj i energetskoj sferi“.\nPored toga, razgovori će se fokusirati na BRIKS „i na neke regionalne scenarije, uključujući očuvanje Zajedničkog sveobuhvatnog akcionog plana o iranskom nuklearnom programu i situaciji u zoni Persijskog zaliva i u Avganistanu“.\nSa druge strane, Indija ćuti kada je u pitanju američki plan promene režima u Teheranu i podlegla je američkim sankcijama protiv Irana. Indija ipak odbija da prihvati američko posredovanje u smirivanju tenzija sa Pakistanom.\nDok su spoljne politike SAD i Rusije jasne i čvrste, Indija ima tendenciju da bude ad hok – svrsishodna, hitna, improvizovana, savremena, neopisana. Politika Indije se zasniva na laganom udaljavanju od Sjedinjenih država i približavanju Rusiji i Kini ali je taj proces spor zbog očiglednog zaziranja od kontramera SAD.\nTITANIK NAREĐUJE SRBIJI I VUČIĆU: Marate da raskinete sve veze sa Rusijom i “Evroazijskom ekonomskom unijom”\nHITNI RAZGOVORI SA PUTINOM: Turska ulazi u ruski bankarski sistem alternativi za zapadni SWIFT\nZašto Zapad ne može da pobedi Putina niti njegovu politiku?\nJEZIVA PREDVIĐANJA ŠVAJCARSKOG POLITIČARA: Evropa će nestati jer je krenula na Ruse i zato što nosi jaram – OVO ĆE SE DESITI …\nŠta vaš horoskopski podznak govori o vama\n30 godina je beskućnik, i niko nije znao da ima ovakav talenat, sve dok mu nisu dali klavir – VIDEO\nVELIKA AFERA – Lavrov vraća Dodikov poklon: “Slučaj ikona” stigao do Interpola\nDOKUMENTA POTVRĐUJU: Srbi su živeli u Hrvatskoj još u 4. veku, kada Hrvata nigde nije bilo


30 miliona RSD za poplavljena područja :: ProCredit Bank ' //\t//content : '\nProCredit banka donirala 30 miliona dinara građanima pogođenim poplavama\nBeograd, 20.maj 2014. - U želji da pomogne što većem broju građana Srbije koji su proteklih dana pogođeni poplavama, ProCredit banka izdvojila je 30 miliona dinara.\nOd tog iznosa, polovina sredstava je već uplaćena na namenski račun Vlade Srbije, a ostatak novca će tokom narednih dana biti iskorišćen za podršku mnogim lokalnim akcijama saniranja i čišćenja područja pogođenih poplavama, ali i popravke i izgradnje domova ljudi koji su najviše nastradali.\nUporedo sa tim, ProCredit banka je na inicijativu svojih zaposlenih otvorila namenski račun na koji će svi radnici Banke tokom narednih dana uplaćivati svoje individualne donacije, nakon čega će sva prikupljena sredstva, takođe, biti upućena građanima na područjima pogođenim poplavama.\nUz sve to, ProCredit banka je ukinula provizije za sve uplate donacija i humanitarne pomoći na namenske račune namenjene prikupljanju pomoći ugroženim građanima.\nBudući da će posao saniranja posledica poplava trajati duže vreme, a da je sasvim očekivano da će broj dobrovoljaca tokom radne nedelje biti nešto manji, ProCredit banka je pozvala sve svoje zaposlene da se priključe akcijama saniranja, čišćenja i otklanjanja posledica nastalih usled poplava, pri čemu će svi koji se priključe ovim akcijama biti oslobođeni radne obaveze.\nTakođe, Banka je deo vozila iz svog voznog parka stavila na raspolaganje štabovima za vanredne situacije na području Beograda, a tokom današnjeg dana Banka će obezbediti i uputiti u Šabac veliki broj obroka za dobrovoljce na nasipima.


Raspisan konkurs za plan razvoja lokalnih samouprava | Autonomija\nRaspisan konkurs za plan razvoja lokalnih samouprava\nPokrajinski sekretarijat za lokalnu samoupravu i međuopštinsku saradnju raspisao je konkurs za izradu plana stra…\nPokrajinski sekretarijat za lokalnu samoupravu i međuopštinsku saradnju raspisao je konkurs za izradu plana strateškog razvoja lokalnih samouprava, rečeno je danas u tom sekretarijatu. Resorna sekretarka Jadranka Beljan Balaban kazala je na konferenciji za novinare da samo 14 opština u Vojvodini ima strateški plan razvoja. Prema njenim rečima, razvoj lokalne samouprave je jedan od ključnih preduslova za uspešne evropske integracije.\nOna je kazala da postoje opštine u Vojvodini koje već duže vreme sarađuju i primaju pomoć iz evropskih fondova. „Jedan dobar primer je opština Inđija koja je dobila sertifikat kao opština sa povoljnom klimom za strana ulaganja“, navela je Beljan Balaban. Ona je ocenila da je njen sekretarijat do sada bio nedovoljno afirmisan, a njegovi kapaciteti nedovoljno iskorišteni i najavila da će se te promeniti.


U srijedu nalaz saobraćajnog vještačenja i završne riječi u slučaju Sanjin Sefić – Glas Krajine | Informativni portal\nSuđenje na kojem će biti prezentiran nalaz ponovljenog saobraćajnog vještačenja u slučaju Sanjin Sefić, kao i održane završne riječi u ponovljenom postupku, bit će održano 15. januara na Kantonalnom sudu u Sarajevu.\nNa ročištu održanom 5. decembra 2019. godine na Kantonalnom sudu u Sarajevu donesena je naredba o provođenju novog saobraćajnog vještačenja u slučaju Sanjin Sefić. Vještačenje je trebao uraditi Saobraćajni fakultet iz Doboja koji je obavijestio sud da zbog obima posla koji imaju nalaz ne mogu završiti ni za nekoliko mjeseci. Dogovorom Tužilaštva KS, odbrane Sefića i Suda donesena je odluka da vještačenje uradi stalni sudski vještak Nedim Kamenjašević. Njegov nalaz bit će prezentiran 15. januara.


Znanje bez knjiga Banjaluka.com\n“Nema ni novih ni sistematskih nabavki knjiga, jer nema para; niko nije zvanično zadužen, a ni odgovoran. Čak se ni na sajmove knjiga ne ide organizovano… Što se tiče Filološkog fakulteta, mi već dvije godine radimo na projektu izgradnje naše biblioteke, sa kulturnim centrom, i stvari, kao što pretpostavljate, ne idu baš najbolje. Istovremeno, mi stalno nabavljamo, (putem donacija ili pak kupovinom) nove knjige (i stručna izdanja i beletristiku), ali ih zbog nedostatka prostora ne možemo ponuditi studentima i akademskoj javnosti. Upravo sada radimo na otkupu jedne velike biblioteke (5.000 naslova), i nadamo se da ćemo taj posao sretno završiti, a ako ne uspije, odgovor je, već slutite, ‘nema para’…”, rekao je Mladenko Sadžak, dekan Filološkog fakulteta u Banjaluci.


Nauči kako da stvaraš fotografije koje ćeš kasnije moći da prodaješ na tržištu stok fotografije, kako da podesiš fotoaparat, kako da savladaš postprodukciju, otvoriš nalog (objaviš fotografije, dodaš opis i ključne reči) i kako da organizuješ budući posao.\nUdruženje Art Mreža, iz Srbije\nOvu mrežu čine umetnici, fotografi, muzičari, slikari, nastavnici, kreativni preduzetnici, onladinski radnici i drugi mladi. Kroz umetnost "Art Mreža" radi na obrazovanju i promociji pozitivnih vrednosti i kreativnog razmišljanja publike. Bavi se i promocijom međukulturnog dijaloga kroz umetnost i kulturu.\nTim sačinjen od organizacija, institucija i individualnih stručnjaka, omladinskih radnika, kao i socijalnih radnika koji rade na unapređivanju edukacije za mlade sa oštećenim sluhom.\nNaše namere su:\nDa napravimo pozitivne promene u društvu koje će dovesti do humanog i boljeg sveta, kao i budućnosti.\nDa težimo ka unaprađenju i povećanju preduzetništva kod mladih sa oštećenim sluhom koristeći neverbalne metode učenja koje se tiču komercijalne stok fotografije.\nOriginalan naziv za ovaj dugoročni, internacinalni projekat je "Realize with your eyes" (602430-EPP-1-2018-1-RS-EPPKA2-CBY-WB) podržan od strane Erasmus+ programa Evropske komisije. Radi se o podršci nezaposlenih mladih koji imaju oštećen sluh tako što uče kako da upotrebe fotografiju zarad pronalaženja posla/preduzetništva.\n-Stvaranje video tutorijala za upotrebu metoda komercionalne stok fotografije za mlade preduzetnike sa oštećenjem sluha\nUnapređenje veština i praktičnog znanja kod mladih sa oštećenjem sluha kao i kod onih koji rade sa njima.\nOvaj projekat nudi veštine koje se mogu direktno upotrebiti u marketu stok fotografije, kao i podršku preduzetnicima među ljudima sa oštećenim sluhom.\nTagovi: nađi novi posao, kreativni poslovi za gluve, posao fotografa za mlade sa oštećenim sluhom, kreativni mladi preduzetnici sa oštećenim sluhom, posao od kuće za gluve, zarađivanje uz pomoć prodaje fotografija online, učenje o fotografiji na znakovnom jeziku


Završna konferencija projekta „Podrška razvoju obrazovanja i zapošljavanja” - www.025.rs\nwww.025.rs / KULA / DRUŠTVO / Završna konferencija projekta „Podrška razvoju obrazovanja i zapošljavanja”\nZavršna konferencija Projekta „Podrška razvoju obrazovanja i zapošljavanja” održana je juče u šabačkom Centru za stručno usavršavanje. I ime Kancelarija za lokalni ekonomski razvoj opštine Kula na konferenciji je govorila Dragana Žekić Šukara, a skupu je je prisustvovala i Jelena Pavkov, pomoćnica predsednika opštine Kula.\nDragana Žekić Šukara je na panelu o civilnom i privatnom sektoru i saradnji sa ostalim relevantnim subjekata u ovoj oblasti, istakla da opština Kula ima višegodišnju uspešnu saradnju sa Novosadskim humanitarnim centrom i austrijskom organizacijom Volkshilfe Solidarität, a u okviru SEED programa. Ona kaže da je Opština Kula preuzela primere dobre prakse iz Šapca, Apatina Surdulice i Vladičinog Hana, a koje treba da doprinesu kreiranju novih aktivnih mera na tržištu rada i stvaranju boljih uslova za zapošljavanje.\nProjekat je imao za cilj promociju zapošljavanja i samozapošljavanja žena i mladih kroz podsticanje saradnje lokalne samouprave, Nacionalne službe za zapošljavanje, Predstavljanju rezultata trogodišnjeg projekta, koji je finansirala Austrijska razvojna agencija ADA, uz partnerstvo sa organizacijom Volkshilfe Solidaritet, prisustvovali su predstavnici partnera i učesnika projekta, kao i brojni gosti, među kojima predstavnica austrijske ambasade u Srbiji, Sabine Krojzenbruner.\nTags: Projekat, zapošljavanje, završna konferencija\nOpomene poreskim obaveznicima čija su dugovanja veća od 5000 dinara


MEI - Video galerija 2021\nInformacije Video materijal Video galerija 2021\n14. decembar 2021. - Mladi Srbije o budućnosti Evrope - ideje i vizija - Making of\n27. septembar 2021. - Ministar za evropske integracije Jadranka Joksimović učestvovala je na 17. Salcburškom evropskom samitu „Evropa i mir: Povratak Evrope", koji u ovom austrijskom gradu organizuje Institut evropskih regiona.\n07. septembar 2021. - Članovi vlade Srbije predvođeni premijerkom Anom Brnabić doputovali su u Budimpeštu u zvaničnu posetu Mađarskoj tokom koje će biti održana zajednička sednica dveju vlada i potpisan sporazum o strateškom partnerstvu Srbije i Mađarske\n04. septembar 2021. - Ministar za evropske integracije Jadranka Joksimović prisustvovala je danas sastanku delegacija Republike Srbije i Republike Austrije\n28. jun 2021. - Ministar za evropske integracije Jadranka Joksimović prisustvovala je danas sednici Vlade Srbije u Kruševcu\n18. jun 2021. - Savezni ministar Republike Austrije za EU i Ustav Karolin Edštadler dočekala je ministra za evropske integracije Jadranku Joksimović na Samitu Austrija– Zapadni Balkan u Beču.\n18. jun 2021. - Ministar za evropske integracije Jadranka Joksimović na potpisivanju Ugovora o podršci EU u upravljanju migracijama.\n25. maj 2021. - Ministar za evropske integracije Jadranka Joksimović prisustvovala je sastanku predsednice Vlade Srbije Ane Brnabić sa ministarkom spoljnih poslova Švedske An Linde.\n19. maj 2021. - U okviru današnje službene posete Nemačkoj, ministar za evropske integracije Jadranka Joksimović razgovarala je sa Ginterom Kirhbaumom, predsedavajućim Odbora za EU Bundestaga.\n19. maj 2021. - Ministar za evropske integracije Jadranka Joksimović sastala se u Berlinu sa poslanikom SDP Josipom Juratovićem, predsedavajućem Parlamentarne grupe prijateljstva za Jugoistočnu Evropu u Bundestagu.\n19. maj 2021. - U okviru današnje službene posete Nemačkoj ministar za evropske integracije Jadranka Joksimović sastala se sa Johanom Vadefulom, poslanikom CDU u Bundestagu.\n23. April 2021. - Ministar za evropske integracije Jadranka Joksimović prisustvovala je danas svečanom otvaranju nove zgrade Ambasade Nemačke u Beogradu.\n19. mart 2021. - Ministar za evropske integracije Jadranka Joksimović prisustvovala je danas primopredaji ključeva 20 sanitetskih vozila predstavnicima 20 zdravstvenih ustanova u Srbiji , koja su nabavljena kroz program donacije EU, uz posredovanje UNOPS-a.\n02. mart 2021. - Ministar za evropske integracije Jadranka Joksimović na onlajn sastanku sa predsednicom Vlade Srbije Ane Brnabić i evropskim komesarom za proširenje Oliverom Varhejijem.\n08. februar 2021. - Ministar za evropske integracije Jadranka Joksimović prisustvovala je danas u Kombank dvorani svečanosti povodom prvih 100 dana rada Vlade Srbije


Bečić-Šebšub: Iskazana spremnost za jačanje parlamentarne saradnje - Volim Podgoricu\nPočetna/NOVOSTI/Bečić-Šebšub: Iskazana spremnost za jačanje parlamentarne saradnje\nBečić-Šebšub: Iskazana spremnost za jačanje parlamentarne saradnje\nPredsjednik Skupštine Crne Gore Aleksa Bečić sastao se danas sa ambasadorom Narodne Demokratske Republike Alžir, NJ.E. Abdelhamidom Šebšubom.\nGovoreći o brojnim potencijalima za razvoj saradnje, predsjednik Bečić pozdravio je posvećenost i angažman ambasadora u jačanju međudržavnih veza dvije prijateljske zemlje. U tom kontekstu, on je podsjetio na istorijat diplomatskih odnosa i naglasio važnost intenziviranja političkog dijaloga na najvišem nivou.\nAmbasador Šebšub upoznao je predsjednika Skupštine sa aktuelnim političkim dešavanjima u Alžiru i iskazao uvjerenje da će dvije zemlje nastaviti da grade dobre odnose kako bilateralno, tako i u okviru mehanizama multilateralne saradnje.\nKošarkaš Slobodan Miljanić podržao listu "Ni lijevo, ni desno. Pravac Novi"\nERAKOVIĆ: Evropski tim za Herceg Novi garant povratka grada na staze stare slave


Uređivanje toka liste u sistemu SharePoint - SharePoint\nUređivanje toka liste u sistemu SharePoint\nDa biste izmenili automatizaciju i tok posla, možete da uredite tok za postojeću listu SharePoint.\nUređivanje toka SharePoint liste\nDa biste uredili tok koji je već priložen sa postojećom SharePoint listom:\nIdite na listu na kojoj želite da uredite tok.\nNa vrhu liste, sa trake sa menijima izaberite stavku automatizujte > Power automatizovanje > Pogledajte tokove.\nPregledač otvara novu karticu sa automatskim automatskim Veb lokacijom. Prikazuje se lista svih vaših tokova koji ne mogu da seprikazuju.\nZa tok koji želite da uredite, prevucite kursor sa desne strane imena toka, a zatim izaberite (ikona olovke).\nSavet: Ako se već niste prijavili u Microsoft 365 i SharePoint, bićete upitani da to uradite.\nIzvršite promene, a zatim izaberite stavku Sačuvaj.\nNapomena: Možete da prikažete sve tokove tokova i da potvrdite status na automatskom automatskom Veb lokaciji na: https://flow.Microsoft.com.\nDa biste saznali kako da kreirate novi protok na SharePoint listi, pogledajte članak Dodavanje toka na listu u sistemu SharePoint. Da biste saznali kako da izbrišete protok sa liste SharePoint, pogledajte članak Brisanje protoka sa liste u sistemu SharePoint.\nDa biste saznali više o SharePoint listama, pogledajte članak Šta je to lista u sistemu SharePoint?. Da biste saznali više o Power automatskom sistemu, pogledajte članak Prvi koraci uz Power automatizovanje.


Dr. Mario Kordić: Mostar je stolni grad Hrvata, ali i europski i kozmopolitski grad svih njegovih stanovnika – Hercegovina.in\nNaslovnica Hercegovina Dr. Mario Kordić: Mostar je stolni grad Hrvata, ali i europski i...\nDr. Mario Kordić: Mostar je stolni grad Hrvata, ali i europski i kozmopolitski grad svih njegovih stanovnika\nKORDIĆ: Odgovor proizlazi iz samog pitanja. Nažalost, institucija koja je zadužena za provođenje izbora u Bosni i Hercegovini je duboko kompromitirana i politički kontrolirana da je zaista upitno u kojoj mjeri možemo vjerovati u njihovu spremnost da će ovaj izborni ciklus voditi na način da mandati zaista pripadnu onima koje su birači izabrali. Svjedočili smo kašnjenju i nesnalaženju u određenim situacijama u netom završenom izbornom ciklusu u ostalim jedinicama lokalne samouprave, a i sama činjenica da se izbori u Gradu Mostaru održavaju izvan redovnog izbornog ciklusa iako je potpisan sporazum definirao da se izbori moraju održati u isto vrijeme, upućuje nas na to da ćemo sami morati osigurati transparentnost izbornog ciklusa. Održavanjem izbora na dan 20.12. dovedeni smo u situaciju, da ukoliko želimo adekvatno pratiti aktivnosti koje se događaja nakon dana izbora moramo biti u Sarajevu u vrijeme Božićnih blagdana, upravo da bi zaštitili glasove birača jer nažalost izgleda da je važnije tko broji u Sarajevu nego za koga je tko glasovao. Sve rečeno ukazuje, najblaže rečeno, na neobične aktivnosti Središnjeg izborenog povjerenstva kada je riječ o održavanju izbora u Gradu Mostaru./HMS/\nPrethodni članakBiH dostigla demografsko dno, tijekom 2019. nestao grad od 10.000 stanovnika\nSljedeći članakRusija planira proizvodnju cjepiva Sputnik V širom svijeta


A11 | Održana radionica „Integracija izbeglica u Srbiji kroz poboljšan pristup socijalnim i ekonomskim pravima“\nOdržana radionica „Integracija izbeglica u Srbiji kroz poboljšan pristup socijalnim i ekonomskim pravima“\nPosted at 15:45h in Projekti, Vesti\tby\ta11initiative 0 Comments\nA 11 – Inicijativa za ekonomska i socijalna prava je 2.9.2019. godine održala radionicu „Integracija izbeglica u Srbiji kroz poboljšan pristup socijalnim i ekonomskim pravima“. Radionica je održana u okviru projekta „Unapređeno zagovaranje OCD za ekonomska i socijalna prava migranata u Srbiji“, koji se sprovodi uz podršku Oxfam Italia, zajedno sa RAS-om (Refugee Aid Serbia).\nCilj radionice je bio jačanje kapaciteta organizacija civilnog društva za monitoring, dokumentovanje i izveštavanje o povredama socijalnih i ekonomskih prava izbeglica u Srbiji.\nNa radionici su bili prisutni predstavnici sledećih organizacija: RAS – Refugee Aid Serbia, Beogradski centar za ljudska prava, PIN – Psychosocial Innovation Network, Udruženje građana za borbu protiv trgovine ljudima i svih oblika rodno zasnovanog nasilja – ATINA, CIM – Centar za integraciju mladih, Praxis, HCIT – Humanitarni centar za integraciju i toleranciju, IAN – Međunarodna mreža pomoći, kao i Oxfam Italia.\nTokom radionice govorilo se o međunarodnom i domaćem pravnom okviru za zaštitu ekonomskih i socijalnih prava izbeglica, migranata i tražilaca azila, prikupljanju podataka i dokumentovanju povreda ovih prava, kao i korišćenju različitih tehnika za prikupljanje podataka o kršenju ljudskih prava, uključujući intervjue, statističke podatke, situaciono testiranje, kao i analizu prakse nezavisnih institucija za zaštitu ljudskih prava.\nUčesnici su diskutovali o brojnim primerima iz prakse sa kojima se susreću i zajedno došli do dve glavne grupe problema u ovoj oblasti za tražioce azila, lica sa odobrenim azilom i lica sa odobrenom supsidijarnom zaštitom, a to su zdravlje i pristup zdravstvenim uslugama, kao i rad i zapošljavanje. U prvoj grupi, kao glavni problemi su identifikovane hitne zdravstvene situacije, kao i pružanje sekundarne i tercijarne zdravstvene zaštite. U okviru pitanja zapošljavanja, mapirani su problemi koji se odnose na radnu eksploataciju migranata, izbeglica i tražilaca azila, kao i pitanja regulisanja radnopravnog statusa lica kojima je odobrena zaštita.\nNa kraju radionice zaključeno je da postoji mnogo prostora za unapređenja stanja u navedenim oblastima, što može da se postigne kroz zajedničku saradnju organizacija koje se bave ovom tematikom, razmenu informacija i informisanje samih korisnika.\nekonomska i socijalna prava, Inicijativa A 11, izbeglice, migracije, projekti


Inicijativa koju priprema Zaštitnik građana trebalo bi da omogući da se utvrdi da li fizička i pravna lica, koja nameravaju da se bave obrazovanjem i vaspitanjem dece, ispunjavaju uslove koji važe za druge obrazovno-vaspitne institucije u kadrovskom, tehničkom i pedagoškom smislu.\nZoran Pašalić je u pisanoj izjavi naveo da će pokrenuti inicijativu za izmene važećih propisa “da se ne bi više dešavalo da svako može da radi sa decom, a da ne ispunjava osnovne uslove”.\n“Ne bih želeo da se slučaj građanki koje već nekoliko dana prijavljuju seksualno zlostavljanje zaboravi kada prestane da bude medijski interesantan i da se ponovo pojavi nešto slično u kraćem ili dužem vremenskom intervalu, a da se problem suštinski ne reši. A izvesno je da ovo nije jedini takav slučaj”, rekao je Pašalić.\nOn je rekao da treba “osnažiti žrtve da se obrate odgovarajućim institucijama koje treba da ispitaju njihove navode, među kojima je i institucija Zaštitnika građana koja je uvek pružala zaštitu svim ugroženim pojedincima i grupama”.


Terzić: Galvezu ne da žena, pregovori oko Joveljića... | BN\nTerzić: Galvezu ne da žena, pregovori oko Joveljića...\n"Trenutno je najinteresantniji inostranom tržištu Dejan Joveljić, vodimo pregovore sa nekoliko klubova", rekao je generalni direktor Crvene zvezde na početku priprema ekipe za sezonu 2019/20. Nema bombi, traži se šestica i povratak strasti. Generalni direktor Crvene zvezde naširoko o prelaznom roku.\nFudbal 09.06.2019 | 22:30\n"Kao i obično poželeli smo igračima zdravlje i sreću i ponovili im da ponove uspeh iz prošle sezone. Sami su podigli lestvicu i sada javnost očekuje od njih da pokažu da mogu i hoće", rekao je Zvezdan Terzić danas na početku priprema fudbalera Crevne zvezde za sezonu 2019/20.\nPet godina od dolaska u Ljutice Bogdana na mesto vršioca dužnosti generalnog sekretara, neposredno pre nego što će UEFA izbaciti crveno-bele iz kvalifikacija za Ligu šampiona, a četiri i po godine od Skupštine na kojoj je saopštio da je dug kluba dostigao 52 miliona evra i potom izabran za novog generalnog direktora, Terzić je treneru Vladanu Milojeviću i ekipi poželeo sreću u pohodu na još jedan plasman u Evropu i još jednu titulu prvaka Srbije.\nU prethodnih pet sezona osvojene su tri, od čega dve u nizu, izboren plasman u šesnaestinu finala Lige Evrope, potom i grupnu fazu Lige šampiona, a na poslednjoj redovnoj sednici Skupštine kluba Terzić je saopštio da dug iznosi oko 14 miliona evra.\n"Svi me pitaju koga ćemo da dovedemo, a ja svima kažem da ne možemo da imamo 14 igrača na terenu. Mi na svakoj poziciji imamo dvojicu, trojicu igrača. Neće biti mnogo promena. Možda u dve linije po jedan igrač i to je to", rekao je Terzić i dodao:\n"Čeka nas pakleno leto, ali biće lakše nego prošlo jer imamo oformljen tim koji je igrao Ligu šampiona i pobedio Liverpul. Posle plasmana u Ligu šampiona doveli smo dosta igrača i sada će biti mirnije, više ćemo se bazirati na treninzima", govorio je na parkingu podno severne tribine Stadiona "Rajko Mitić", koji bi uskoro mogao bitno drugačije da izgleda.\n"Želimo od igrača da ponovo pokažu strast i energiju. Ja lično nisam zadovoljan kako je ekipa izgledala u finišu sezone, ali tome je doprinela i rano osvojena titula", naglasio je Terzić, koji kao funkcioner nije uspeo da unese pehar za pobednika Kupa u prostorije u Ljutice Bogdana.\nGeneralni direktor napomenuo je da osvajanje šampionske titule i ove sezone ostaje prva ambicija kluba.\n"Nemamo mnogo vremena, 18. juna je žreb kada ćemo dobiti protivnike za prva dva kola kvalifikacija za Ligu šampiona, a već 9. ili 10. jula ćemo početi sezonu".\nTerzić je upitan i da prokomentariše odluku Alehandra Galveza iz Ueske, koji navodno nije došao u Crvenu zvezdu, jer je čuo da u tom klubu kasne plate.\n"Njemu žena nije dozvolila da dođe... Dešava se da ponekad zakasni plata, ali mi poslednjih godina bez problema prolazimo monitoring UEFA i dobijamo potrebne licence, što dovoljno govori kakva je finansijska situacija u klubu", rekao je Terzić.\n"Trenutno je najinteresantniji inostranom tržištu Dejan Joveljić, vodimo pregovore sa nekoliko klubova, a cifru diktira tržište", rekao je Terzić, ali nije komentarisao glasine o tome da Crvena zvezda očekuje najmanje pet miliona za svog "vunderkinda", a da najbolja ponuda trenutno iznosi tri i po miliona evra.\nOn je potvrdio da najbolji fudbaler, Marko Marin, ostaje najmanje do zime.\nTerzić je, poput trenera Milojevića, govorio i o situaciji u kojoj su se našla dvojica fudbalera koji nastupaju za reprezentaciju Crne Gore, Filip Stojković i Mirko Ivanić, demantujući da je klub zahtevao da ne igraju protiv takozvanog Kosova u kvalifikacijama za EURO 2020. godine.\nUpitan je i za egipatskog fudbalera, Karima Hafeza.\n"Njega je Milojević već trenirao i on je njegova želja. Imamo ponude za Rodića, pa će nam u slučaju prodaje biti potreban levi bek. Napadača nećemo dovoditi osim ako neko ode. Kao što sam i rekao, nećemo mnogo dovoditi ovog leta", rekao je Terzić.\nKoliki prihod očekujete ovog leta?\n"Ja bih voleo da bude 50 miliona evra, ali rekao sam već da to zavisi od ponuda klubova. Da li će neko za Joveljića ponuditi tri, četiri, pet, šest ili sedam miliona..."\nZar ovaj Terzic nije na robiji,zbog pronevjera u OFK Beograd


Nagrade "Doprinos godine Evropi" Jankovićevoj i Somborcu - European Western Balkans\nNagrade “Doprinos godine Evropi” Jankovićevoj i Somborcu\nAutor EWB 18. 12. 2018. 21. 12. 2018.\nBEOGRAD – Poverenici za zaštitu ravnopravnosti Brankici Janković i strip crtaču Marku Somborcu uručene su nagrade “Doprinos godine Evropi”, koju Evropski pokret u Srbiji dodeljuje od 2002. godine.\nPredsednik Evropskog pokreta u Srbiji Mihajlo Crnobrnja pročitao je obrazloženje u kojem se navodi da je Jankovićeva “neumornim radom, jasno izraženim stavovima i pravovremenim reakcijama na pojave diskriminacije i neravnopravnosti u društvu značajno doprinela promociji evropskih vrednosti u Srbiji”.\nJankovićeva je zahvalila na nagradi i istakla da kada se Evropa suočava sa brojnim izazovima i krizom vrednosti upravo postoji posebna obavezu da se štite evropske ideje.\n“Bavljenje ljudskim pravima nije vredno ukoliko se bojite, i umesto da zaštitite – strahujete i kalkulišete koga, kada i kako štitite. Mi nikad nismo kalkulisali kada, koga i kako zaštititi”, rekla je Janković.\nJednaka prava za jednog, ne znači manje prava za drugog, navela je ona i istakla da se vizija i misija kojom se vodi Evropski pokret u Srbiji se potpuno poklapaju sa strateškim dokumentima Poverenika.\nGeneralna sekretarka Evropskog pokreta u Srbiji Suzana Grubješić pročitala je obrazloženje za Marka Somborca, koje je nazvala “duhovitom savešću našeg društva”.\nZahvaljujući na priznanju, Somborac je ocenio da se sloboda izražavanja, sloboda medija brutalno guše, šalje im se BIA, poreska i finansijska isnpekcija.\nSa vrha vlasti se mediji prokazuju kao izdajnici i plaćenici, rekao je Somborac i naglasio da iako se o tome govori u izveštajima evropskih institucija, te ocene su balansirane.\nPrimećivanja o brutalnom kršenju slobode medija su takva da primećujem napredak, ali ima mesta za dalje napredovanje, ocenio je Somborac.\nŽiri je jednoglasno doneo odluku o ovogodišnjim dobitnicima.\nBrankica JankovićDoprinos godine Evropi 2018Evropski pokret u SrbijiMarko Somborac\nOdržan sastanak Saveta za stabilizaciju i pridruživanje, Srbija pozvana da brže sprovodi reforme\nEWB 04. 06. 2019. 04. 06. 2019.\nSud poništio odluku o smeni Slobodana Arežine\nFilip Lukić 29. 05. 2017. 29. 05. 2017.


Napreduje eksproprijacija za projekat sakupljanja i prerade otpadnih voda u Nišu\nU Nišu juče je održan sastanak sa predstavnicima Švedske agencije za međunarodni razvoj i saradnju (SIDA) i predstavnicima resornog ministarstva na temu sprovođenja projekta sakupljanja i prerade otpadnih voda u Nišu, navodi se u saopštenju grada.\nGradonačelnik Niša Darko Bulatović je rekao da je do sada za potrebe izgradnje postrojenja za prečišćavanje otpadnih voda izvršena eksproprijacija oko 500 parcela od ukupno nešto više od 600 parcela na čijem zemljištu će biti postrojenje.\nKada postrojenje bude završeno, povećaće se kapaciteti za prečišćavanje otpadnih voda i više od 20.000 tona mulja biće uklonjeno iz Nišave.\nProjekat u Nišu obuhvata 6 značajnih infrastrukturnih komponenti, čija je procenjena vrednost preko 50 miliona evra, sa preko 35 kilometara gradske kanalizacione mreže, kao i prečišćavanje otpadnih voda iz sistema za vodosnabdevanje.\nRazvoj neophodne infrastrukture u oblasti upravljanja vodama u Nišu omogućila je Švedska, najveći bilateralni donator Srbije u oblasti zaštite životne sredine, a predstavnici agencije SIDA ocenili su da se proces pribavljanja tehničke dokumentacije odvija na zavidnom nivou, navodi se u saopštenju.\nPrema zvaničnim podacima, Srbija prečišćava oko 8% komunalnih otpadnih voda. Do 2041. godine, država treba da se u potpunosti usaglasi sa evropskim standardima za ovu oblast i izgradi 320 postrojenja za prečišćavanje otpadnih komunalnih voda.\nMemorandum iz 2017. označio početak pripreme tehničke dokumentacije\nMemorandum o razumevanju potpisan 15. marta 2017. godine u Nišu između Ministarstva zaštite životne sredine i Grada Niša označio je početak pripreme tehničke dokumentacije za sprovođenje „Projekta sakupljanja i prerade otpadnih voda u Nišu“.\nPripremu tehničke dokumentacije finansira Vlada Švedske kroz Švedsku agenciju za međunarodni razvoj i saradnju (SIDA), a u okviru programa „Podrška razvoju infrastrukture u oblasti zaštite životne sredine” (PEID), navodi se na sajtu programa.\nBulatović je prilikom potpisivanja memoranduma izjavio da je uveren da će izgradnja postrojenja započeti 2019. godine.\nŠvedska je najveći bilateralni donator Srbije u oblasti zaštite životne sredine, sa ukupno 100 miliona evra investicija.\nTagovi: prerada otpadnih voda, SIDA\nPočetna » Vesti » Voda » Napreduje eksproprijacija za projekat sakupljanja i prerade otpadnih voda u Nišu


Srđan Babić potpisao za Almeriju, Bosna i Hercegovina može da ga pozove\nSrđan Babić izborio je sa Almerijom povratak u Primeru, a španski klub odlučio je da otkupi njegov ugovor od Crvene zvezde za 1,1 milion evra. Levonogi štoper... 22.06.2022, Sputnik Srbija\nSrđan Babić je miran i tih, ali na terenu maksimalno profesionalno obavlja svoj posao. Dobre partije štopera kojem je leva noga jača, nisu promakle Hetafeu koji želi da ga angažuje, isti je slučaj sa Seltom, dok se za cenu bivšeg igrača Crvene zvezde raspituje i Kristal Palas najstariji klub na svetu. U sezoni 2021/22 Srđan Babić odigrao je čak 37 utakmica za Almeriju i bio je jedan od ključnih igrača što je klub ekspresno izborio povratak u elitno društvo španskog fudbala. Odigrao je 3.453 minuta i uspeo je jednom da zatrese mrežu.I dok pod zastavom Srbije trenutno nema mesta za momka koji je na Novom Zelandu pre sedam godina postao prvak sveta sa Orlićima, to bi mogla da iskoristi Bosna i Hercegovina, s obzirom na to da je rođen u Banja Luci.Babić je oduševio sve odličnim partijama u Almeriji sa kojom je potpisao ugovor da 2026. godine.Činjenica je da su levonogi štoperi retkost i pravo bogatstvo. A Srbija ih ima – tu su Strahinja Pavlović koji je Piksijev miljenik, i Stefanu Mitroviću je leva noga jača, baš kao i Matiji Nastasiću koji u poslednje vreme ne dobija šansu u nacionalnom timu zbog čestih povreda, pa je verovatno žestoka konkurencija na pomenutoj poziciji jedini razlog što ga Piksi ne poziva. Babić ima 26 godina, posle titula sa Zvezdom, iskustvom koje je stekao u Portugaliji igrajući za Famalikao, kao i sada u Španiji, sigurno je da želi da gradi i reprezentativnu karijeru, a u slučaju da izostane poziv Srbije, sigurno je da BiH neće sedeti skrštenih ruku i čekati...\n© Foto : NISfudbaler Crvene zvezde Srđan Babić\nSrđan Babić izborio je sa Almerijom povratak u Primeru, a španski klub odlučio je da otkupi njegov ugovor od Crvene zvezde za 1,1 milion evra. Levonogi štoper iza sebe ima odličnu sezonu i prava je šteta što ga selektor Srbije Dragan Stojković Piksi( još) nije pozvao među Orlove, samo kako bi ga uživo video na delu.\nSrđan Babić je miran i tih, ali na terenu maksimalno profesionalno obavlja svoj posao. Dobre partije štopera kojem je leva noga jača, nisu promakle Hetafeu koji želi da ga angažuje, isti je slučaj sa Seltom, dok se za cenu bivšeg igrača Crvene zvezde raspituje i Kristal Palas najstariji klub na svetu.\nU sezoni 2021/22 Srđan Babić odigrao je čak 37 utakmica za Almeriju i bio je jedan od ključnih igrača što je klub ekspresno izborio povratak u elitno društvo španskog fudbala. Odigrao je 3.453 minuta i uspeo je jednom da zatrese mrežu.\nI dok pod zastavom Srbije trenutno nema mesta za momka koji je na Novom Zelandu pre sedam godina postao prvak sveta sa Orlićima, to bi mogla da iskoristi Bosna i Hercegovina, s obzirom na to da je rođen u Banja Luci.\n🏆🇷🇸 SRBIJA JE PRVAK SVETA U FUDBALU! ⚽🔥\n🔙 Na današnji dan, pre 𝟳 godina… 🤯\nBabić je oduševio sve odličnim partijama u Almeriji sa kojom je potpisao ugovor da 2026. godine.\n„Srđan Babić će nastaviti da nosi dres Rohiblankosa do juna 2026. godine nakon što je Almerija aktivirala otkupnu klauzulu. Almerija je tako postigla dogovor o produžetku saradnje sa još jednim od ključnih igrača u tek okončanoj sezoni“, navedeno je na sajtu španskog kluba.\nČinjenica je da su levonogi štoperi retkost i pravo bogatstvo. A Srbija ih ima – tu su Strahinja Pavlović koji je Piksijev miljenik, i Stefanu Mitroviću je leva noga jača, baš kao i Matiji Nastasiću koji u poslednje vreme ne dobija šansu u nacionalnom timu zbog čestih povreda, pa je verovatno žestoka konkurencija na pomenutoj poziciji jedini razlog što ga Piksi ne poziva.\nBabić ima 26 godina, posle titula sa Zvezdom, iskustvom koje je stekao u Portugaliji igrajući za Famalikao, kao i sada u Španiji, sigurno je da želi da gradi i reprezentativnu karijeru, a u slučaju da izostane poziv Srbije, sigurno je da BiH neće sedeti skrštenih ruku i čekati...\nZvanično: Zvezda predstavila pojačanje od dva miliona evra\n21 Jun, 14:54